Τα 10 καλύτερα ξενοδοχεία κοντά σε: Cash Casino\nΞενοδοχεία κοντά σε: Discovery Canyon\nΤα καλύτερα ξενοδοχεία κοντά σε: Cash Casino, Red Deer\n6350 67 St, Red Deer, Αλμπέρτα T4P 3L7, Καναδάς\nCash Casino: Διαβάστε κριτικές\n74 από 147 καταλύματα ταιριάζουν με τα φίλτρα που έχετε επιλέξει. Απαλοιφή όλων των φίλτρων\nΦίλτροΣε οποιαδήποτε απόσταση από: Cash Casino\n4217 Gaetz 50th Avenue, Red Deer, Αλμπέρτα T4N 3Z4, Καναδάς\n0,5 χλμ. από Cash Casino\n6846 66 St, Red Deer, Αλμπέρτα T4P 3T5, Καναδάς\n1,2 χλμ. από Cash Casino\n6839 66 St, Red Deer, Αλμπέρτα T4P 3T5, Καναδάς\n1,3 χλμ. από Cash Casino\n6433 Orr Drive, Red Deer, Αλμπέρτα T4P 1A6, Καναδάς\n1,1 χλμ. από Cash Casino\n6822 66 St, Red Deer, Αλμπέρτα T4P 3T5, Καναδάς\n1,4 χλμ. από Cash Casino\n6853 66 St, Red Deer, Αλμπέρτα T4P 3T5, Καναδάς\n7150 50 Ave, Red Deer, Αλμπέρτα T4N 6A5, Καναδάς\n1,7 χλμ. από Cash Casino\n7474 Gaetz Ave, Red Deer, Αλμπέρτα T4P 1X7, Καναδάς\n2,0 χλμ. από Cash Casino\n7444 Gaetz Avenue, Red Deer, Αλμπέρτα T4P 1X7, Καναδάς\n1,9 χλμ. από Cash Casino\n3,4 χλμ. από Cash Casino\n4124 50 Ave, Red Deer, Αλμπέρτα T4N 3Z2, Καναδάς\n3,5 χλμ. από Cash Casino\n4,3 χλμ. από Cash Casino\n5,2 χλμ. από Cash Casino\n4,9 χλμ. από Cash Casino\nΠροσφορές & Ανακοινώσεις105 CA$ (CAD)\n9,5 χλμ. από Cash Casino\n2807 50 Ave, Red Deer, Αλμπέρτα T4R 1H1, Καναδάς\n5,1 χλμ. από Cash Casino\n6,4 χλμ. από Cash Casino\n5001 19 St | Hwy 2 north Exit Gaetz Ave/south Exit 19th St, Red Deer, Αλμπέρτα T4R 3R1, Καναδάς\n9,3 χλμ. από Cash Casino


Τι είναι ο πονοκέφαλος τύπου τάσεως; - Ygeiaonline.gr\nΤι είναι ο πονοκέφαλος τύπου τάσεως;\nΔημιουργήθηκε : 22 Ιανουαρίου 2010\nΟ Dr. Μιχαήλ Βικελής MD, MSc, Νευρολόγος, MSc in Headache Medicine, επιστημονικός συνεργάτης Ειδικών Ιατρείων Κεφαλαλγίας, εξηγεί στο Υγείαonline.gr τι είναι ο πονοκέφαλος (κεφαλαλγία) τύπου τάσεως, ποια τα συμπτώματά του, πως γίνεται η διάγνωση και η ποια η αντιμετώπιση του.\nΣτον πονοκέφαλο τύπου τάσεως τις περισσότερες φορές πονάνε και οι δύο πλευρές του κεφαλιού. Ο πόνος συνήθως είναι πιο δυνατός στην περιοχή των κροτάφων ή του μετώπου (πάνω από τα μάτια). Άνθρωποι που πάσχουν από τέτοιους πονοκεφάλους τους περιγράφουν "σαν να τους σφίγγει το κεφάλι μία μέγγενη" ή "σαν να υπάρχει ένα βάρος πάνω στο κεφάλι τους". Όταν ένας πονοκέφαλος είναι πονοκέφαλος τύπου τάσεως, η δραστηριότητα του ατόμου συνήθως δεν αλλάζει. Έτσι, ο άνθρωπος που έχει πονοκέφαλο τύπου τάσεως συνήθως θα πάει στην εργασία του ή θα συμμετάσχει σε κοινωνικές εκδηλώσεις, έστω με μία σχετική ενόχληση ή δυσκολία. Ο πονοκέφαλος τάσεως παρατηρείται συχνά σε ανθρώπους έντονα ευαίσθητους, αγχώδεις ή ακόμη και μελαγχολικούς, χωρίς όμως να αυτό να σημαίνει ότι όλοι οι άνθρωποι που έχουν πονοκέφαλο τάσεως έχουν και άγχος ή μελαγχολία. Η φαρμακευτική θεραπεία στην κεφαλαλγία τύπου τάσεως περιλαμβάνει αναλγητικά φάρμακα για την αντιμετώπιση των κρίσεων και, ενδεχομένως, ειδική προφυλακτική αγωγή. Η στρατηγική στην θεραπεία του πονοκεφάλου τύπου τάσεως, την οποία θα ακολουθήσει ο ειδικός νευρολόγος για να ανακουφίσει όποιον υποφέρει από τέτοιου είδους πονοκεφάλους, είναι απλή. Το σωστό είναι ο πόνος να αντιμετωπίζεται με την πιο απλή θεραπεία που το κάνει ικανοποιητικά, στην πιο μικρή δόση. Ωστόσο, αυτό δεν πρέπει να οδηγεί σε αλόγιστη χρήση φαρμάκων, καθώς πρέπει να υπάρχει όριο στην κατανάλωση παυσιπόνων. Η προφυλακτική θεραπεία στον πονοκέφαλο τύπου τάσεως συνήθως συστήνεται σε ανθρώπους με συχνούς πονοκεφάλους που είτε τα παυσίπονα δεν μπορούν να τους αντιμετωπίσουν αποτελεσματικά, είτε, αν μπορούν, η χρήση αναλγητικών φαρμάκων που κάνουν είναι μεγάλη. Δείτε περισσότερα για τον πονοκέφαλο τάσεως στο www.headaches.gr, την Ελληνική ενημερωτική ιστοσελίδα για κάθε είδος κεφαλαλγίας.


ΝΕΟΛΟΓΟΣ ΑΤΤΙΚΗΣ - Ο ΠΑΟΚ άναψε φωτιές στην Μπενφίκα!\nΠροηγουμενο Αρθρο Τούμπα ετών 59! Η ιστορική έδρα του ΠΑΟΚ συνώνυμη με μια πρωτόγνωρη οπαδική αφοσίωση\nΕπομενο Αρθρο Τηλεοπτική στέγη στην ΕΡΤ βρήκαν 7 ομάδες της Σούπερ Λίγκας\nΟ ΠΑΟΚ επέστρεψε στη βάση χθες το μεσημέρι και τα ΜΜΕ της Πορτογαλίας κάνουν ιδιαίτερη αναφορά στις δυσκολίες που θα συναντήσουν οι «αετοί» της Λισσαβώνας στη ρεβάνς.\n«Διάσωση στην Ελλάδα», έγραψε η «Ρέκορντ», τονίζοντας για τον προχθεσινό αγώνα πως «η Μπενφίκα έχασε σπουδαίες ευκαιρίες για να σκοράρει περισσότερα γκολ αλλά δεν τα κατάφερε». Για «σκληρή ισοπαλία» έκανε λόγο η A’Bola, που στάθηκε στη μεγαλειώδη εμφάνιση του τερματοφύλακα του ΠΑΟΚ Αλέξανδρου Πασχαλάκη.\nΟι εφημερίδες Jornal de noticias και Correio da manha σχολίασαν τα εκατομμύρια που φαίνεται πως χάνουν οι «αετοί» από ενδεχόμενο αποκλεισμό από τον ΠΑΟΚ. Η πρώτη κυκλοφόρησε χθες με πρωτοσέλιδο «η Μπενφίκα... πετάει εκατομμύρια» και η δεύτερη με τίτλο «Χαμένα εκατομμύρια».\nΜπενφίκα και... Αστέρας\nΠΑΟΚ ΜΠΕΝΦΙΚΑ ΤΣΑΜΠΙΟΝΣ ΛΙΓΚ 2018


Fadomduck2: Μικροένταση στην πορεία της ΑΝΤΑΡΣΥΑ έξω από τα γραφεία της Ε.Ε.\nΜικροένταση στην πορεία της ΑΝΤΑΡΣΥΑ έξω από τα γραφεία της Ε.Ε.\nΕμ, να στηρίζεις την κυβέρνηση που είναι υπέρ της ΕΕ.\nΕμ, να διαδηλώνεις υπέρ της κυβέρνσης και κατά της ...ΕΕ!\nΕμ, να τρως και χημικά από την κυβέρνηση υπέρ της οποίας διαδηλώνεις!\nΣτην χώρα του υπαρκτού σουρεαλισμού είναι δυνατά τα πάντα...\n(Με αφορμή την είδηση για την χθεσινή πορεία της ΑΝΤΑΡΣΥΑ)\nΕτικέτες ΑΝΤΑΡΣΥΑ, Δημοψήφισμα, ΕΕ, μνημόνιο, οπορτουνισμός, ότι νά'ναι\nΑναυδος 3 Ιουλίου 2015 - 12:54 μ.μ.\nετσι ειναι τα συζικα καυγαδακια πεφτει και καμια φαπα αμα λαχει να'ουμε\nTRASH 3 Ιουλίου 2015 - 6:00 μ.μ.\nΕίπαμε, οκ, μαζορέτες του Τσίπρα, αλλά όχι και παιχνιδάκια με τα ιερά και τα όσια (την ΕΕ) τέτοιες ώρες...\nΟ θεαματικός τσαμπουκάς της ΑΝΤΑΡΣΥΑ "διαφημίζει" την κυβέρνηση ως εγγυητή της ομαλότητας, της ηρεμίας, της τάξης ("ναι, πρώτη φορά αριστερά", είπε ο κυρ-Παντελής, "αλλά τι να κάνουμε, αυτούς έχουμε τώρα"), ενώ τα χημικά του ανακάμψαντος ΔΗΜΑΡίτη "διαφημίζουν" την κινηματική λίμπιντο της ΑΝΤΑΡΣΥΑ, που θα ψηφίσει ΟΧΙ plus (ΟΧΙ στο ευρώ, ΟΧΙ στην Ε.Ε. κλπ). Και τελικά η ΑΝΤΑΡΣΥΑ διαφοροποιείται από το ΣΥΡΙΖΑ για να καταστεί ελκυστικότερη ως αριστερή και άφθαρτη εναλλακτική στο ΣΥΡΙΖΑ, ενόψη της πιθανής αύξησης της ζήτησης για καινούρια αναχώματα...\nΜε δύο λέξεις: Πασοκιές κλασικότατες.\nΥΓ: Μια που τ' αναφέραμε, είναι ΠΑΣΟΚ αυτό που μας κυβερνά; Ούτε τα μπάνια του λαού δε σέβονται, οι αθεόφοβοι...\nTRASH 4 Ιουλίου 2015 - 3:50 π.μ.\nΣαφής, λιτή και περιεκτική η ανάλυση σου\nTRASH 4 Ιουλίου 2015 - 3:51 π.μ.\nΟχι, δεν είναι ΠΑΣΟΚ αυτό που μας κυβερνά. Καρικατούρα του είναι...


Με το... δεξί η Σλοβενία! - Προγνωστικα Στοιχηματος Δωρεαν | Παμε Στοιχημα\nΜε το... δεξί η Σλοβενία!\nCategory: MasterBet\tPublished: 08 September 2014\nΚακή ημέρα χθες για μεγάλη μερίδα των παικτών στοιχήματος, καθώς η Serie B δεν πήγε καλά, ενώ και τα προκριματικά του Euro 2016 δεν είχαν κάτι το ιδιαίτερο να μας χαρίσουν. Σήμερα πάντως υπάρχουν επιλογές από εκεί.\nΣημαντικό παιχνίδι ανάμεσα σε δύο ομάδες, που στοχεύουν στην πρόκριση. Οι Αυστριακοί γίνονται ολοένα και καλύτεροι με τον χρόνο και κόντρα στην άμυνα της Σουηδίας έχουν τύχη να απειλείσουν και να δημιουργήσουν επικίνδυνες καταστάσεις. Για τους φιλοξενούμενους δεν χρειάζεται να πούμε πολλά, αφού ο Ζλάταν Ιμπραϊμοβιτς είναι σε εξαιρετική φόρμα και έτοιμος για ακόμη ένα γκολ.....(goal/goal)\nΊσως το ματς της πρώτης αγωνιστικής, αφού Ελβετία και Αγγλία τις είδαμε κανονικότατα στο Μουντιάλ πριν από λίγο καιρό. Οι γηπεδούχοι έχουν αλλαγή στην τεχνική τους ηγεσία, με τον Βλάντιμιρ Πέτκοβιτς να ελπίζει σε ένα θετικό αποτέλεσμα στο πρώτο του παιχνίδι και κυρίως η ομάδα του να μην ηττηθεί. Η Αγγλία από την πλευρά της δείχνει δύσκολη στο γκολ και σαν ματς-πρεμιέρας που είναι σήμερα δεν αναμένεται να πάρει πολλά ρίσκα.....(under 2,5)\nΔύσκολα να ξεχωρίσει σε ακόμη μια προκριματική φάση η Εσθονία, καθώς της λείπει το ταλέντο και πλέον η εμπειρία. Οπότε η έκβαση της αναμέτρησης εξαρτάται καθαρά από τους Σλοβένους, που με όμιλο με Αγγλία και Ελβετία είναι υποχρεωμένοι να περάσουν νικηφόρα από το συγκεκριμένο γήπεδο. Η τιμή του διπλού αξίζει του ρίσκου μας.....(2)\nΠάμε τέλος και στην Ποντγκόριτσα. Μια ανάσα πριν την μεγάλη διάκριση φτάνει τελευταία το Μαυροβούνιο, αλλά στο τέλος δεν χαμογελάει. Αυτή την φορά θέλει νε πετύχει τον στόχο της και να προκριθεί στο Euro, που θα γίνει σε δύο χρόνια στην Γαλλία, καθώς ποιότητα στην ομάδα υπάρχει, με πρώτο και καλύτερο τον μεσοεπιθετικό Γιόβετιτς της Μάντσεστερ Σίτι. Σήμερα βρίσκει την ιδανική αντίπαλο για να ξεκινήσει με το δεξί, αφού η Μολδαβία αναμένεται και πάλι να είναι ο κομπάρσος της υπόθεσης.....(1)\nSwitzerland - England Under 2,5 (1.50 Stoiximan)\nEstonia - Slovenia 2 (2.12 Stoiximan)\nAustria - Sweden Goal/goal (1.90 Stoiximan)\nMontenegro - Moldova 1 (1.50 Stoiximan)


ΕΠΕΑ ΠΤΕΡΟΕΝΤΑ: Ο "Παράλυτος". Γράφει ο, έχων γενέθλια σήμερα, Δημήτρης Κουκούδης!\nΟ "Παράλυτος". Γράφει ο, έχων γενέθλια σήμερα, Δημήτρης Κουκούδης!\nΟ Δημήτρης Κουκούδης αποτελεί ένα μεγάλο κεφάλαιο για την Βέροια και την Ημαθία. Η έννοια του ΠΟΛΙΤΗ είναι σίγουρα χαραγμένη στην ψυχή του. Το κείμενο που μου απέστειλε οφείλει να το δει με ιδιαίτερη προσοχή ο Κώστας Βοργιαζίδης και να παρέμβει διοικητικά. Περιμένουμε δήμαρχε.\n"Δεν χρειάζεται να έχεις το επίπεδο των σπουδών του Νανόπουλου και της Αρβελέρ για να γίνεις επόπτης μιας Δημοτικής Αστυνομίας.\nοπωσδήποτε , να έχεις το σχετικό επίπεδο καλής και αναμενόμενης συμπεριφοράς . Τέτοιο ώστε να μην θυμώσεις ,όταν ένας δημότης (εγώ δηλαδή) σου λέει τηλεφωνικώς ότι κάποια αυτοκίνητα αποκλείουν την πρόσβαση ΑΜΕΑ στο Δημαρχείο και να ΜΗΝ τον ρωτήσεις με ειρωνικό ύφος : ¨ΓΙΑΤΊ ΕΣΥ ΠΑΡΆΛΥΤΟΣ ΕΊΣΑΙ ????"\nΆντε τώρα να κάνεις διάλογο....γιατί αναρωτιέσαι αν σου μιλάει έτσι επειδή είναι αγενής , επειδή είναι αδαής , επειδή είναι ανεκπαίδευτος , επειδή είναι ακατάλληλος , η επειδή νιώθει Σερίφης της πόλης σου ....\nΚύριοι δημοτικοί σύμβουλοι την κατά ISO εκπαίδευση των στελεχών των Δήμων την γνωρίζεται φαντάζομαι ,αλλά κι εσείς θα έχετε σιγουρευτεί πλέον ,ότι δεν πιάνει σε όλους το φάρμακο . Πάντως όταν δεν λειτουργεί μια υπηρεσία δεν αλλάζουμε διακόσμηση . Τα στελέχη αλλάζουμε ...."\nΑναρτήθηκε από Theodore Eleftheriadis στις 1:18 μ.μ.


Ο Αμερικής Δημήτριος μεταβαίνει στην Αλαμπάμα\nΑΡΧΙΚΗΟΙΚ. ΠΑΤΡΙΑΡΧΕΙΟΑρχιεπισκοπή ΑμερικήςΟ Αμερικής Δημήτριος μεταβαίνει στην Αλαμπάμα\nΔημιουργηθηκε στις Τετάρτη, 04 Μαρτίου 2015\nΓράφτηκε από τον/την Εκ της Αρχιεπισκοπής - 22.34\nΣεβασμιώτατος Αρχιεπίσκοπος Αμερικής κ. Δημήτριος θα παραστεί στις εκδηλώσεις για τον εορτασμό της 50ης επετείου της ιστορικής πορείας της 15ης Μαρτίου 1965 στη Selma της Αλαμπάμα, στην οποία συμμετείχε και ο Αρχιεπίσκοπος Ιάκωβος με άλλους ηγέτες των αγώνων για τα πολιτικά και ανθρώπινα δικαιώματα,με επικεφαλής τον Αιδεσιμώτατο Dr. Martin Luther King Jr.\nΟ Αρχιεπίσκοπος Δημήτριος θα φθάσει στο Birmingham της Αλαμπάμα το βράδυ της Πέμπτης 5 Μαρτίου 2015.\nΤην Παρασκευή 6 Μαρτίου 2015, ο Αρχιεπίσκοπος θα λάβει μέρος σε συνέντευξη τύπου που θα πραγματοποιηθεί στα σκαλοπάτια του Ινστιτούτου Πολιτικών Δικαιωμάτων.\nΘα παραστεί επίσης στη θεμελίωση του νέου «Κέντρου για την Ελευθερία» (Freedom Center), του ως άνω Ινστιτούτου.\nΤο εσπέρας της ίδιας ημέρας, ο Σεβασμιώτατος θα τελέσει την ακολουθία των Χαιρετισμών της Θεοτόκου στον Ελληνορθόδοξο Καθεδρικό Ναό της Αγίας Τριάδος στο Birmingham.\nΤο Σάββατο 7 Μαρτίου 2015, ο κ. Δημήτριος θα επισκεφθεί την πόλη Selma της Αλαμπάμα και μαζί με άλλους πολιτικούς και θρησκευτικούς ηγέτες θα συμμετέχει στις εκδηλώσεις που θα πραγματοποιηθούν στον ιστορικό ναό Brown Chapel (Μεθοδιστών-Επισκοπελιανών) της πόλης.\nΝωρίς το πρωί της Κυριακής 8 Μαρτίου 2015, ο Αρχιεπίσκοπος Δημήτριος θα μιλήσει με θέμα «Θεός, κοινωνική πάλη και ενότητα», κατά τη διάρκεια προγεύματος εις μνήμη του Martin Luther King και της συζύγου του Coretta Scott King.\nΤο ίδιο απόγευμα θα λάβει μέρος στην ετήσια πορεία που διασχίζει τη γέφυρα Edmund Pettus Bridge, τιμώντας τα τραγικά και αιματηρά γεγονότα της Κυριακής 7 Μαρτίου 1965, γνωστά ως «Ματωμένη Κυριακή» (Bloody Sunday).\nΗ Ελληνορθόδοξη Εκκλησία υπήρξε πάντα υπέρμαχος της ισότητας και συνεχίζει να μάχεται κατά των φυλετικών διακρίσεων, του ρατσισμού και της ξενοφοβίας με οδηγό την ένθερμη αγάπη για τον Θεό και για όλους ανεξαιρέτως τους ανθρώπους.\nΕπ' ευκαιρία του εορτασμού της 50ης ιστορικής πορείας της Selma και με ιδιαίτερη έμφαση στις προσπάθειες του αειμνήστου Αρχιεπισκόπου Ιακώβου στον αγώνα του υπέρ του Κινήματος Ίσων Πολιτικών Δικαιωμάτων στην Αμερική, η Ιερά Αρχιεπισκοπή δημιούργησε ιστοσελίδα με πληθώρα ιστορικών πηγών και ανακοινώσεων για προσεχείς εκδηλώσεις γύρω από την σημαντική στιγμή στην ιστορία του Αμερικανικού έθνους.


ΣΙΔΜΑ: Στα 61,3 εκατ. ο ενοποιημένος κύκλος εργασιών το α’ εξάμηνο | mononews\n25 Σεπτεμβρίου 2020 16:52\nΣτα 61,3 εκατ. ευρώ διαμορφώθηκε ο ενοποιημένος κύκλος εργασιών του Ομίλου ΣΙΔΜΑ, το πρώτο εξάμηνο του έτους, δηλαδή 10,3% χαμηλότερα σε σχέση με την αντίστοιχη περίοδο του 2019, ενώ μαζί με τις πωλήσεις αντιπροσωπείας διαμορφώθηκε στα 75,9 εκατ. ευρώ από 85,9 εκατ. ευρώ μειωμένος κατά 11,7% σε σχέση με πέρυσι.\nΟι παραπάνω μειώσεις οφείλονται κυρίως στη μέση τιμή πώλησης, καθώς αυτή παρουσίασε πτώση σε σχέση με το περυσινό εξάμηνο κατά 5,4%, μειώνοντας αντίστοιχα και τον κύκλο εργασιών.\nΑντίθετα ο όγκος πωλήσεων παρουσίασε μικρότερη πτώση, κάτω από 3%, σε σχέση με την αντίστοιχη περυσινή περίοδο.


1 Parvis Robert Schuman, Chaville, Γαλλία\nΤο ευχάριστο Campanile Paris Ouest - Chaville 3 αστέρων βρίσκεται στο κέντρο της πόλης Chaville. Χτισμένο σε γαλλικό στιλ αρχιτεκτονικής, το ξενοδοχείο καλωσορίζει επισκέπτες από το 1991.\nΑυτό το ξενοδοχείο βρίσκεται 6 χλμ μακριά από Παρκ ντε Πρενς. Οι επισκέπτες θα φθάσουν Rueil-Malmaison σε 10 λεπτά οδικώς.\nΤο ξενοδοχείο βρίσκεται κοντά σε παλάτι, κάστρο και πύργο.\nΤο Campanile Paris Ouest - Chaville προσφέρει άνετα δωμάτια με παραδοσιακή διακόσμηση εξοπλισμένα με θέρμανση, Ίντερνετ υψηλής ταχύτητας, χώρο αποθήκευσης, DVD player και τηλέφωνο. Τα δωμάτια είναι εξοπλισμένα με παροχές για καφέ και τσάι και βραστήρα.\nΤο Campanile Paris Ouest - Chaville βρίσκεται 15 λεπτά οδικώς από το αεροδρόμιο Toussus-le-noble.\nCampanile Paris Ouest - Chaville, Γαλλία\nΞενοδοχείο Grand ****\nΞενοδοχείο πύργος πετροπουλάκη ****\nΘέρετρο Mainalon ***\nΞενοδοχείο Ostria **\nBed and Breakfast Rosaspinarooms\nΞενοδοχείο Caria Premium ***\nΞενοδοχείο Hotel Antonia ***\nBed and Breakfast Ortensia ***\nΞενοδοχείο Spa Atlantico ****\nΔιαμέρισμα Summer Bed Nydri\nΞενοδοχείο Gabbiano ***


Aridaia365: Ο Παλιός και ο Νέος Μυλότοπος - Το θέμα της εβδομάδας στην εκπομπή "Αποτυπώματα" στον Life 106,3 (ΦΩΤΟ)\nΟ Παλιός και ο Νέος Μυλότοπος - Το θέμα της εβδομάδας στην εκπομπή "Αποτυπώματα" στον Life 106,3 (ΦΩΤΟ)\nΜέσα από την εκπομπή ΑΠΟΤΥΠΩΜΑΤΑ, την Ροζαλία Γαβριηλίδου και τον life 106,3 γνωρίσαμε δύο χωριά του Νομού Πέλλας με ιδιαίτερο ενδιαφέρον.\nΟ Παλιός και ο Νέος Μυλότοπος μας αφηγούνται την ιστορία τους.\nΟ Νέος Μυλότοπος είναι χωριό της Περιφερειακής ενότητας Πέλλας, πρώην έδρα του δήμου Κύρρου και σήμερα έδρα της ομώνυμης δημοτικής ενότητας του δήμου Πέλλας. Έχει πληθυσμό 2.605 κατοίκους (2001) και βρίσκεται νοτιοανατολικά της Έδεσσας και 5χλμ. δυτικά των Γιαννιτσών. Πάνω από το χωριό, βρίσκεται η αρχαία πόλη Κύρρος από την οποία έλαβε το όνομά του ο Καποδιστριακός Δήμος Κύρρου, άποικοι της οποίας με διαταγή του Σελεύκου Α΄ του Νικάτορος, ίδρυσαν ομώνυμη πόλη στην βόρειο Συρία το 300 π.Χ. Ο Νέος Μυλότοπος είναι καινούριο χωριό. Το 1924 ήρθαν οι πρώτοι κάτοικοι, πρόσφυγες από την Μικρά Ασία, κυρίως από το χωριό Κιορούμτζε και την Ανατολική Θράκη (Ελλήσποντος). Το 1972 έγινε η συνένωση με τον παραδοσιακό οικισμό της Κρώμνης. Είχαμε μιλήσει σε προηγούμενη εκπομπή μας γι αυτήν!\nΟ Νέος Μυλότοπος βρίσκεται μεταξύ της πόλης των Γιαννιτσών και του όρους Πάϊκου. Είναι χτισμένος σε αμφιθεατρική, ημιλοφώδη θέση. Η κλίση του εδάφους διαμορφώνει ιδανικές συνθήκες μειωμένης υγρασίας διοχετεύοντας το νερό στις νότιες λεκάνες. Παράλληλα, το βουνό Πάικο λειτουργεί προστατευτικά στο χωριό, από τους βόρειους ανέμους, τον Καρατζοβίτη και το Βαρδάρη. Περιμετρικά του βρίσκονται δύο μικρά άλση με πεύκα δημιουργώντας φυσικούς πνεύμονες. Κατά τη μεταπολεμική περίοδο παρατηρείται πληθυσμιακή αύξηση, ιδιαίτερα μετά την εγκατάσταση των κατοίκων της ορεινής Κρώμνης.\nΣτο χωριό υπάρχουν δύο εκκλησίες με έντονη φιλανθρωπική δραστηριότητα, μία Ορθόδοξη και μία Ευαγγελική, που έχτισαν οι πρόσφυγες κάτοικοι μετά την εγκατάστασή τους στη νέα πατρίδα. Λειτουργούν παιδικός σταθμός, νηπιαγωγείο, ολοήμερο δημοτικό σχολείο με οργανωμένη βιβλιοθήκη και γυμνάσιο.\nΚύρια ασχολία των κατοίκων είναι η γεωργία, με δευτερεύουσες την κτηνοτροφία και τον επιχειρηματικό τομέα. Πλούσια συνεταιριστική δράση από τρεις συνεταιριστικές ομάδες (Αγροτικός Συνεταιρισμός Ν. Μυλοτόπου, Κοινοπραξία Παραγωγών Ν. Μυλοτόπου και ο Συνεταιρισμός «ΔΗΜΗΤΡΑ» ). Αξιοποιήσιμες καλλιέργειες είναι το ροδάκινο, το κεράσι, το βερίκοκο, το δαμάσκηνο, το ακτινίδιο, ο λωτός, το βαμβάκι, το καλαμπόκι, το παντζάρι, τα σιτηρά και τα οπωροκηπευτικά. Μέχρι τις αρχές της δεκαετίας του 1980 ο Νέος Μυλοτόπος ήταν μία από τις σημαντικότερες θέσεις καλλιέργειας καπνού.\nΤο Χωριό Έχει Και Δύο Πολιτιστικούς Συλλόγους. Τον πολιτιστικό Σύλλογο Κρώμνης "Άγιος Νικόλαος" και τον Πολιτιστικό Σύλλογο "Οι Καππαδόκες"\nΣτα μέσα του 1950 οι κάτοικοι με εθελοντική εργασία και την συμπαράσταση κρατικών φορέων ιδρύουν το Μορφωτικό Σύλλογο Αγροτόπαιδων. Στη στέγη του φιλοξενείται σήμερα ο Πολιτιστικός Σύλλογος «Οι Καππαδόκες». Σήμερα ο σύλλογος αριθμεί 250 περίπου μέλη. Λειτουργούν τμήματα χορού, ζωγραφικής πηλοπλαστικής, ψηφιδωτού, χορωδίας και ξυλογλυπτικής. Η κύρια εκδήλωση του Συλλόγου λαμβάνει χώρα στις 26 Σεπτεμβρίου, ημέρα γιορτής της εκκλησίας του Ν. Μυλοτόπου αφιερωμένη στον Ιωάννη Θεολόγο. Στις εκδηλώσεις δίνεται έμφαση στην παραδοσιακή γαστρονομία, όπως το ιρικεφτέ, φτιαγμένο με πλιγούρι και φλομάρι συνοδευμένο με τοπικό κρασί και τσίπουρο. Ο σύλλογος οργανώνει ενημερωτικές ημερίδες και εκδρομές. Στο Νέο Μυλότοπο δραστηριοποιούνται δύο ποδοσφαιρικές ομάδες, ο Μέγας Αλέξανδρος και ο Κρωμνιακός, μια ακαδημία ποδοσφαίρου, ο Φυσιολατρικός Σύλλογος, ο Σύλλογος Φίλων του Αυτοκινήτου και δύο σύλλογοι αιμοδοσίας.\nΤο 1918 αναγνωρίστηκε ως κοινότητα Βούδριστας, αλλά το 1922 καταργήθηκε και χαρακτηρίσθηκε οικισμός της Κοινότητας Γενιτσών (Γιαννιτσά). Το 1926 προσδιορίζεται ξανά ως ανεξάρτητη κοινότητα. Το 1927 η Βούδριστα μετονομάζεται σε Μυλότοπο ενώ το 1940, λίγο πριν την έναρξη του πολέμου, αναγνωρίζονται οι οικισμοί Νέος και Παλαιός Μυλότοπος.\nΗ σημερινή ονομασία οφείλεται στους πολλούς νερόμυλους που λειτουργούσαν μέχρι τις αρχές της δεκαετίας του 1970. Στον Παλιό Μυλότοπο υπάρχουν δύο μεταβυζαντινές εκκλησίες: η Εκκλησία της Αγίας Παρασκευής (1756) και η Εκκλησία του Αγίου Αθανασίου (1800).


Η διαδικασία μας - Inspire Web\nΓΙΑ ΑΝΑΠΤΥΞΗ SITE ΚΑΙ CUSTOM ΕΦΑΡΜΟΓΩΝ\nΟι εμπνεύσεις μας υλοποιούνται με μεθοδικότητα. Γνωρίστε πως λειτουργούμε - η διαδικασία μας συνδέεται απόλυτα με την συνεργασία σας.\nΕξαιρετικές ιστοσελίδες ξεκινάνε από την κατανόηση των απαιτήσεών σας. Θα σας κάνουμε ερωτήσεις για να καταλάβουμε την γενική εικόνα σας. Ποιοί είναι οι στόχοι, ο προϋπολογισμός, οι αγορές-στόχοι, οι απαιτήσεις του περιεχομένου, τα site αναφοράς, τα υλικά και τα επιθυμητά αποτελέσματα. Σε γενικές γραμμές, θα καλύψουμε όλα όσα ξέρετε και θέλετε σε αυτό το σημείο.\nΜόλις έχουμε μάθει τι χρειάζεστε, είναι η ώρα να αρχίσουμε να σχεδιάζουμε το πώς πρόκειται να το κάνουμε πραγματικότητα. Θα χαρτογραφήσουμε την αρχιτεκτονική του site σας, ορίζοντας τμήματα και σελίδες, συμπεριλαμβανομένων της ροής και των σχέσεων μεταξύ τους. Θα δημιουργήσουμε μια λειτουργική προδιαγραφή, ένα έγγραφο που εκθέτει λεπτομερώς τις υπηρεσίες και τον τρόπο λειτουργίας του δικτυακού σας τόπου.\nΘα βάλουμε τις δημιουργικές ιδέες μας, και θα οδηγηθούμε στην σκιαγράφηση και το προσχέδιο του site σας. Οι επιλογές για το layout, το μέγεθος των τυπογραφικων στοιχείων και παλέτες χρωμάτων δοκιμάζονται μέσα από μια σειρά ιδεών. Εμείς θα αναγνωρίσουμε/αντιληφθούμε τι λειτουργεί καλύτερα ώστε να εξυπηρετηθούν οι στόχοι της ιστοσελίδας σας. Θα εξετάσουμε τα προσχέδια μαζί σας και θα κάνουμε αναλόγως βελτιώσεις / διορθώσεις, μέχρι να έχουμε την έγκριση σας.\nΜόλις ο εμπνευσμένος σχεδιασμός σας έχει συμφωνηθει, ξεκινάμε την ανάπτυξη του site σας. Θα οικοδομήσουμε ένα λειτουργικό σύστημα το οποίο μιμείται το τελικό σχέδιο που καταλήξαμε, με καθαρό, semantic κώδικα. Η ιστοσελίδα σας στη συνέχεια αναπτύσσεται σε ένα δοκιμαστικό περιβάλλον όπου θα ελέγξουμε αυστηρά τη λειτουργία του και θα διευθετηθούν τα ενδεχόμενα σφάλματα πριν από την παράδοση του συστήματος σε σας σε δοκιμαστική έκδοση.\nΜε την ολοκλήρωση της ανάπτυξης, θα θέσoυμε την ιστοσελίδα σας σε κατάσταση έτοιμη για παρουσίαση στο κοινό. Η ιστοσελίδα σας θα απαιτεί περιεχόμενο. Θα συνεργαστούμε μαζί σας ώστε να διασφαλίσουμε ότι θα είστε απόλυτα ικανοποιημένοι, όσον αφορά στην χρήση και τη δημοσιοποιηση του νέου σας site . Όταν έχετε τελικά τελειοποιήσει την ιστοσελίδα, ειναι η ώρα να την ανεβάσουμε στο κοινό.


Πώς τα “μη” και τα “δεν” επηρεάζουν αρνητικά τα παιδιά. - Rontamil\nΠώς τα “μη” και τα “δεν” επηρεάζουν αρνητικά τα παιδιά.\nπαιδί, ψυχολογία, “μαθαίνουμε”\nΗ διαπαιδαγώγιση ενός παιδιού δεν είναι εύκολη υπόθεση, ούτε μια διαδικασία που ένας γονέας έχει εκπαιδευτεί για αυτή. Διαβάζει δεδομένα, ακούει ιδέες, ζητά γνώμες, “στίβει” το μυαλό του και δοκιμάζει ξανά και ξανά.\nΜια από τις συνήθειες που έχουμε, σχεδόν, όλοι και μεταφέρουμε στα παιδιά μας είναι η επικοινωνία με “αρνητικές” λέξεις/φράσεις και “αρνητικά” νοήματα, π.χ. μη τρέχεις, μην κάνεις φασαρία, κα. Αυτή η μορφή επικοινωνίας, σύμφωνα με τους ειδικούς, δεν βοηθά την ψυχολογία του παιδιού αλλά και την γενικότερη “καλή” συμπεριφορά του.\nΕίναι προτιμότερο οι “αρνητικές” φράσεις να αντικαθίστανται από τις αντίστοιχες “θετικές”, και να εκφράζεται το ίδιο νόημα με άλλο τρόπο. Ακολουθούν μερικά παραδείγματα εκφράσεων που χρησιμοποιούμε καθημερινά:\nΜε απλά λόγια, όταν επιλέγουμε μια από τις “αρνητικές” φράσεις, τότε η σκέψη και τα συναισθήματα του παιδιού μπλοκάρουν και δημιουργείται σύγχυση. Όταν του λέμε το ίδιο πράγμα αντικαθιστώντας με την “θετική” φράση, του ‘ανοίγουμε’ ένα δρόμο στην σκέψη του και το βοηθάμε να κινηθεί προς μια κατεύθυνση.\nΑν παρατηρήσετε, θα διαπιστώσετε πως οι “θετικές” φράσεις είναι πιο σαφείς, πιο ξεκάθαρες. Για αυτό μειώνουν την σύγχηση στη σκέψη.\nΔεν πρέπει να ξεχνάμε ότι, όταν μιλάμε στα παιδιά κάθε λέξη "μετράει" και επηρρεάζει την αντίδραση και την συμπεριφορά τους. Ο "θετικός" τρόπος σκέψης και έκφρασης των γονέων, έχει το αντίστοιχο αντίκτυπο στην συμπεριφορά και στην ψυχολογία του παιδιού τους!


Το «Παρασκήνιο» του Γιάννη Μπεχράκη\nΑλλάζει απόψε (4/3) το πρόγραμμά της η ΕΡΤ-2 στη μνήμη του αξέχαστου φωτορεπόρτερ...\nΈτσι, στις 21:25 θα μεταδώσει το «Παρασκήνιο: Γιάννης Μπεχράκης – Το Βαλς του πολέμου». Πρόκειται βέβαια για παραγωγή της Cinetic του 2009 με τη σκηνοθεσία, το σενάριο, τη φωτογραφία και την ηχοληψία να υπογράφει ο Γιώργος Σκεύας ενώ το μοντάζ η Μυρτώ Λεκατσά.\nΟ Γιάννης Μπεχράκης, διακεκριμένος φωτογράφος και πολεμικός ανταποκριτής, έχει τιμηθεί κατά τη διάρκεια της καριέρας του με πολλά βραβεία στην Ελλάδα και στο εξωτερικό. Ο φακός της εκπομπής «συλλαμβάνει» τον Έλληνα φωτογράφο και φωτορεπόρτερ, την περίοδο που εγκαταλείπει τις αποστολές και τα μέτωπα των πολεμικών επιχειρήσεων.\nΤα τελευταία δύο χρόνια ο χρόνος του μοιράζεται ανάμεσα στην Αθήνα, με την οικογένειά του, και στην Ιερουσαλήμ, όπου διευθύνει το φωτογραφικό τμήμα του Πρακτορείου Ρόιτερ, το δεύτερο μεγαλύτερο στον κόσμο έπειτα απ' αυτό της Νέας Υόρκης. Διατρέχοντας την εικοσάχρονη πορεία του Γιάννη Μπεχράκη, το ντοκιμαντέρ καταγράφει τον τρόπο δουλειάς του και τα ερεθίσματα που τον οδηγούν στη δημιουργία, διερευνώντας παράλληλα το αν και πώς μπορεί ένας άνθρωπος, «εθισμένος» στο κυνήγι των γεγονότων και στους κινδύνους που αυτό συνεπάγεται, να λειτουργήσει στο πλαίσιο μιας «φυσιολογικής» ζωής.\nΗ μεγάλη επιτυχία της Real News


Στοιχεία «θρίλερ» με σατανισμό και ναρκωτικά στη διπλή αυτοκτονία των 17χρονων στην Ημαθία\nτου Μιχάλη Τεζάρη - Δημοσίευση 3 Νοεμβρίου 2016, 14:47 / Ανανεώθηκε 3 Νοεμβρίου 2016, 16:57\nΣτοιχεία θρίλερ με παγανιστικές τελετές και σατανισμό αποκτά η διπλή αυτοκτονία δυο φίλων που συγκλόνισε την χώρα πριν από λίγες ημέρες στην Ημαθία.\nΗμαθία: Η 18χρονη έπεσε στις γραμμές του τρένου - Αυτοκτόνησε με τον ίδιο τρόπο με το αγόρι της!\nΗμαθία: Τρένο παρέσυρε και σκότωσε νεαρή γυναίκα!\nΣτοιχεία θρίλερ με παγανιστικές τελετές και σατανισμό αποκτά η διπλή αυτοκτονία δυο φίλων που συγκλόνισε την χώρα πριν από λίγες ημέρες στην Ημαθία. Οι δύο φίλοι, ένας 17χρονος και μια συνομήλικη του, αυτοκτόνησαν με διαφορά λίγων ημερών στο ίδιο σχεδόν σημείο στη σιδηροδρομική γραμμή Αλεξάνδρειας- Παλαιοχωρίου. Αστυνομικές πηγές επισημαίνουν στο newpost.gr πως «τα παιδιά είχαν μπλέξει με ουσίες».\nΟι αρχές εξετάζουν όλα τα ενδεχόμενα μετά τις μαρτυρίες των δικηγόρων οικογενειών των παιδιών οι οποίοι υποστήριξαν πως οι αυτοκτονίες τους εντάσσονταν στο πλαίσιο τελετουργίας σατανιστικών τελετών. Μάλιστα οι δυο νέοι, φέρεται να ήταν μέλη ενός παγανιστικού γκρουπ στο Facebook και εκεί να συνομιλούσαν για θέματα που άπτονταν της μαγείας, με άλλα άτομα. Σύμφωνα μάλιστα με δηλώσεις των δικηγόρων του 17χρονου, μετά την αυτοκτονία του, έχουν χαθεί το κινητό του τηλέφωνο και ο ηλεκτρονικός του υπολογιστής.\nΚαλά πληροφορημένες αστυνομικές πηγές πάντως, σημείωσαν στο newpost.gr ότι\n«Αυτό που γνωρίζουμε είναι ότι και ο 17χρονος και η κοπέλα είχαν μπλέξει με ουσίες, ήταν στα χαμένα. Ειδικά ο νεαρός προερχόταν από μια προβληματική οικογένεια».


Red Bull Dance Your Style: Ο πρώτος προκριματικός\nΔες το video από τον πρώτο προκριματικό του Red Bull Dance Your Style\n1ώ πριν RedBull.com\n16 street dancers στο κέντρο της Αθήνας, μια ηλιόλουστη μέρα γεμάτη χορό, μουσική & πολύ κόσμος που απολάμβανε ένα πρωτότυπο χορευτικό θέαμα ψηφίζοντας τους καλύτερους 8 που προκρίθηκαν στον Τελικό\nΤο Σάββατο 14/04 έγινε ο πρώτος προκριματικός του Red Bull Dance Your Style στην Πλατεία Συντάγματος. Οι 16 invited χορευτές που έλαβαν μέρος, το look των οποίων επιμελήθηκε το underground brand ένδυσης Pyrex Original, αναμετρήθηκαν σε 1vs1 battles και έδωσαν τον καλύτερο τους εαυτό παρουσιάζοντας το είδος χορού αλλά και την έντονη προσωπικότητά τους με σκοπό να ενθουσιάσουν τους πιο απαιτητικούς κριτές –το κοινό που παρακολουθούσε.\nΌλα τα 1vs1 dance battles από το κέντρο της Αθήνας:\nΕικόνες από τον πρώτο προκριματικό του Red Bull Dance Your Style:\nΟι 16 χορευτές του πρώτου προκριματικού του Red Bull Dance Your Style\nΗ εκφραστικότητα, η κίνηση, το creativity και το musicality ήταν κάποια από τα στοιχεία που έδειξαν οι χορευτές σύμφωνα με το είδος χορού που αντιπροσωπεύουν. Μετά από κάθε battle το κοινό ήταν αυτό που θα έκρινε ποιος χορευτής θα περάσει στον επόμενο γύρο σηκώνοντας κόκκινη ή μπλε κάρτα ανάλογα με την μεριά του νικητή. Ο τελευταίος γύρος ήταν αρκετά εντυπωσιακός με την αναμέτρηση των popping moves του Rekoz εναντίον των break dance moves του Onel –που τελικά επικράτησε.\nΟι οκτώ καλύτεροι –Icler, Zoob, Virtuozo, Rekoz, Cut1, Lil Cli, Onel & Fuerza Negra- κέρδισαν τη θέση τους για τον τελικό της Αθήνας στις 13/05 που θα πραγματοποιηθεί στο Box Athens – η προπώληση εισιτηρίων έχει ήδη ξεκινήσει στο Ticket Master καθώς και σε καταστήματα Γερμανός και Cosmote.\nΜέχρι τότε οι χορευτές, θα περιμένουν να δουν ποιοι θα είναι οι άλλοι οχτώ που θα ολοκληρώσουν τη 16άδα του μεγάλου Τελικού, όπως αυτοί θα προκριθούν από τον 2ο και τελευταίο προκριματικό που θα λάβει χώρα στην Παραλία Θεσσαλονίκης στις 04/05 στις 16:00.\nΠοιοι 16 invited χορευτές θα μας ξεσηκώσουν στο Red Bull Dance Your Style;\nΓνώρισε τους 16 χορευτές που θα διαγωνιστούν στα 1vs1 street dance battles το Σάββατο 14/4 και έλα να τους ψηφίσεις από κοντά στην Πλ. Συντάγματος (στις 16:00). Είσαι έτοιμος να γίνεις εσύ ο κριτής;\nFitting Day με τους χορευτές του Red Bull Dance Your Style\nΤο Σάββατο 14/04 είναι μια ανάσα μακριά και οι 16 χορευτές δοκιμάζουν ρούχα και αξεσουάρ από την Pyrex για την αναμέτρησή τους στο Red Bull Dance Your Style. Δες παρακάτω τα ρούχα που επιλέγουν.\nΓνώρισε τα street dance styles που θα δεις στο Red Bull Dance Your Style!\nΤο Red Bull Dance Your Style έρχεται σε λίγες μέρες στο κέντρο της Αθήνας. Μάθε τα πάντα για τον διαγωνισμό και έλα να ψηφίσεις τους αγαπημένους σου χορευτές με τα ιδιαίτερα dance styles τους.\nΘες να μάθεις ό,τι καινούριο συμβαίνει;


Οι Σχολές και τα νέα Τμήματα του Πανεπιστημίου Δυτικής Μακεδονίας - Τι ψηφίστηκε στην βουλή των Ελλήνων - e-Grevena Portal\n26 Απριλίου, 2019 Επιστήμη - Τεχνολογία, Μαθητικά - Φοιτητικά\nΣύμφωνα με το ψηφισθέν σχέδιο νόμου «Συνέργειες Πανεπιστηµίων και Τ.Ε.Ι., πρόσβαση στην τριτοβάθµια εκπαίδευση, πειραµατικά σχολεία, Γενικά Αρχεία του Κράτους και λοιπές διατάξεις»\nκαι το ΚΕΦΑΛΑΙΟ Γ΄ ΠΑΝΕΠΙΣΤΗΜΙΟ ΔΥΤΙΚΗΣ ΜΑΚΕΔΟΝΙΑΣ στο Πανεπιστήµιο Δυτικής Μακεδονίας ιδρύονται οι εξής Σχολές:\nα) Οικονοµικών Επιστηµών, µε έδρα την Κοζάνη\nβ) Θετικών Επιστηµών, µε έδρα την Καστοριά\nγ) Γεωπονικών Επιστηµών, µε έδρα τη Φλώρινα\nδ) Επιστηµών Υγείας, µε έδρα την Πτολεµαΐδα\nΗ ακαδηµαϊκή λειτουργία τους αρχίζει από την έναρξη του ακαδηµαϊκού έτους 2019-2020.\nΗ Παιδαγωγική Σχολή του Πανεπιστημίου Δυτικής Μακεδονίας µετονοµάζεται σε Σχολή Κοινωνικών και Ανθρωπιστικών Επιστηµών.\nΜε το άρθρο 14 του ιδίου Κεφαλαίου στο Πανεπιστήμιο Δυτικής Μακεδονίας ιδρύονται τα εξής Τµήµατα:\nα) Μηχανικών Ορυκτών Πόρων, µε έδρα την Κοζάνη, το οποίο εντάσσεται στην Πολυτεχνική Σχολή.\nβ) Μηχανικών Σχεδίασης Προϊόντων και Συστηµάτων, µε έδρα την Κοζάνη, το οποίο εντάσσεται στην Πολυτεχνική Σχολή.\nγ) Περιφερειακής και Διασυνοριακής Ανάπτυξης, µε έδρα την Κοζάνη, το οποίο εντάσσεται στη Σχολή Οικονοµικών Επιστηµών.\nδ) Διοικητικής Επιστήµης και Τεχνολογίας, µε έδρα την Κοζάνη, το οποίο εντάσσεται στη Σχολή Οικονοµικών Επιστηµών.\nε) Λογιστικής και Χρηµατοοικονοµικής, µε έδρα την Κοζάνη, το οποίο εντάσσεται στη Σχολή Οικονοµικών Επιστηµών.\nστ) Οργάνωσης και Διοίκησης Επιχειρήσεων, µε έδρα τα Γρεβενά, το οποίο εντάσσεται στη Σχολή Οικονοµικών Επιστηµών.\nζ) Στατιστικής και Ασφαλιστικής Επιστήµης, µε έδρα τα Γρεβενά, το οποίο εντάσσεται στη Σχολή Οικονοµικών Επιστηµών.\nη) Οικονοµικών Επιστηµών, µε έδρα την Καστοριά, το οποίο εντάσσεται στη Σχολή Οικονοµικών Επιστηµών.\nθ) Διεθνών και Ευρωπαϊκών Οικονοµικών Σπουδών, µε έδρα την Κοζάνη, το οποίο εντάσσεται στη Σχολή Οικονοµικών Επιστηµών.\nι) Ψυχολογίας, µε έδρα την Φλώρινα, το οποίο εντάσσεται στη Σχολή Κοινωνικών και Ανθρωπιστικών Επιστηµών.\nια) Επικοινωνίας και Ψηφιακών Μέσων, µε έδρα την Καστοριά, το οποίο εντάσσεται στη Σχολή Κοινωνικών και Ανθρωπιστικών Επιστηµών.\nιβ) Γεωπονίας, µε έδρα την Φλώρινα, το οποίο εντάσσεται στη Σχολή Γεωπονικών Επιστηµών.\nιγ) Μαιευτικής, µε έδρα την Πτολεµαΐδα, το οποίο εντάσσεται στη Σχολή Επιστηµών Υγείας.\nιδ) Πληροφορικής, µε έδρα την Καστοριά, το οποίο εντάσσεται στη Σχολή Θετικών Επιστηµών.\nιε) Μαθηµατικών, µε έδρα την Καστοριά, το οποίο εντάσσεται στη Σχολή Θετικών Επιστηµών.\nιστ) Μάρκετινγκ, µε έδρα τα Γρεβενά, το οποίο εντάσσεται στη Σχολή Οικονοµικών Επιστηµών.\nιζ) Επιστήµης Τροφίµων και Διατροφής, µε έδρα την Φλώρινα, το οποίο εντάσσεται στη Σχολή Γεωπονικών Επιστηµών.\nιη) Εργοθεραπείας, µε έδρα την Πτολεµαΐδα, το οποίο εντάσσεται στη Σχολή Επιστηµών Υγείας.\nιθ) Λογοθεραπείας, µε έδρα την Πτολεµαΐδα, το οποίο εντάσσεται στη Σχολή Επιστηµών Υγείας.\nκ) Αγωγής και Φροντίδας στην Πρώιµη Παιδική Ηλικία, µε έδρα την Καστοριά, το οποίο εντάσσεται στη Σχολή Κοινωνικών και Ανθρωπιστικών Επιστηµών.\nκα) Παραγωγής Οπτικοακουστικών Μέσων µε έδρα την Κοζάνη, το οποίο εντάσσεται στη Σχολή Οικονοµικών Επιστηµών.\nκβ) Κινηµατογράφου µε έδρα τη Φλώρινα, το οποίο εντάσσεται στη σχολή Καλών Τεχνών.\nΤο Τµήµα Μηχανικών Περιβάλλοντος της Πολυτεχνικής Σχολής µετονοµάζεται σεΤµήµα Χηµικών Μηχανικών και το Τµήµα Μηχανικών Πληροφορικής και Τηλεπικοινωνιών της Πολυτεχνικής Σχολής µετονοµάζεται σε Τµήµα Ηλεκτρολόγων Μηχανικών και Μηχανικών Υπολογιστών.\nΈναρξη λειτουργίας των νέων τμημάτων\nΗ ακαδηµαϊκή λειτουργία των Τµηµάτων του παρόντος και η εισαγωγή των πρώτων φοιτητών, αρχίζει από την έναρξη του ακαδηµαϊκού έτους 2019-2020, µε εξαίρεση τα Τµήµατα Μάρκετινγκ, Επιστήµης Τροφίµων και Διατροφής, Παραγωγής Οπτικοακουστικών Μέσων, Κινηµατογράφου, Λογοθεραπείας και Αγωγής και Φροντίδας στην Πρώιµη Παιδική Ηλικία, η έναρξη της ακαδηµαϊκής λειτουργίας των οποίων καθορίζεται µε αιτιολογηµένη απόφαση της Συγκλήτου που εκδίδεται ύστερα από συνεκτίµηση των υλικοτεχνικών υποδοµών και του εκπαιδευτικού προσωπικού, και πάντως όχι νωρίτερα από το ακαδηµαϊκό έτος 2020-2021. Η απόφαση αυτή εκδίδεται έως τις τριάντα 30 Απριλίου του προηγούµενου έτους από το έτος έναρξης της ακαδηµαϊκής λειτουργίας. Η προθεσµία του προηγούµενου εδαφίου είναι αποκλειστική.\nΣύσταση θέσεων μελών ΔΕΠ\nΣε κάθε ένα από τα Τµήµατα Μάρκετινγκ, Επιστήµης Τροφίµων και Διατροφής, Εργοθεραπείας, Λογοθεραπείας, Ψυχολογίας και Αγωγής και Φροντίδας στην Πρώιµη Παιδική Ηλικία συνιστώνται οκτώ (8) θέσεις µελών Δ.Ε.Π.\nΟ πρώτος κύκλος σπουδών των Τµηµάτων που ιδρύονται µε το παρόν άρθρο έχει διάρκεια οκτώ (8) ακαδηµαϊκά εξάµηνα, µε εξαίρεση τα Τµήµατα Μηχανικών Ορυκτών Πόρων, Μηχανικών Σχεδίασης Προϊόντων και Συστηµάτων, Γεωπονίας και Επιστήµης Τροφίµων και Διατροφής, στα οποία η απαιτούµενη διάρκεια φοίτησης για απόκτηση πτυχίου ορίζεται σε δέκα (10) ακαδηµαϊκά εξάµηνα.\nΤα υπάρχοντα Τμήματα\nΟι ανωτέρω νέες Σχολές, η μετονομασθείσα καθώς και η Σχολή Καλών Τεχνών, τα ανωτέρω νέα Τμήματα και όσα μετονομάζονται συνθέτουν πλέον με τα ήδη υπάρχοντα Τμήματα του Πανεπιστημίου Δυτικής Μακεδονίας, δηλ. το Παιδαγωγικό Δημοτικής Εκπαίδευσης με έδρα τη Φλώρινα, το Παιδαγωγικό Νηπιαγωγών με έδρα τη Φλώρινα, το Εικαστικών και Εφαρμοσμένων Τεχνών με έδρα τη Φλώρινα και το Μηχανολόγων Μηχανικών με έδρα την Κοζάνη τον νέο χάρτη Σχολών και Τμημάτων του Πανεπιστημίου Δυτικής Μακεδονίας.\nπηγή: Βουλή / ψηφισθέν νομοσχέδιο


Κάπου γύρω στο 1991, λίγο μετά την ανατροπή των σοσιαλιστικών χωρών, καθόταν ο Θεός στο γραφείο του και βαριόταν απίστευτα. Παρατηρούσε τον κόσμο και δεν έβλεπε τίποτα ενδιαφέρον.\nΑφού δεν είχε τι να κάνει, και παρακινημένος από τις εξελίξεις, φωνάζει ένα αγγελάκι και του λέει: ” Φώναξε μου τον Μαρξ να συζητήσουμε να μου περάσει η ώρα”.Μετά από λίγα λεπτά έρχεται ο Μαρξ στο γραφείο του Θεού. Αφού κάθεται για λίγο, ακούει τον Θεό να τον ρωτάει:“Για πες μου Μαρξ, γιατί κατά τη γνώμη σου το δημιούργημά σου απέτυχε;”Σκέφτεται δυο δευτερόλεπτα ο Μαρξ, κοιτάει τον Θεό και λύνεται στα γέλια. Εκνευρίζεται κι ο Θεός και του λέει:“Γιατί γελάς; Τόσο αστείο σου φαίνεται αυτό που ρώτησα;”\nΚαι απαντάει ο Μαρξ:“Όχι δεν είναι αστείο. Απλά σκεφτόμουνα…κοίτα ποιος μιλάει!”.\nΑφού έφερε εις πέρας τη Ρωσική Επανάσταση, κατάργησε τις ταξικές διακρίσεις και αφιέρωσε όλη τη ζωή του στον κομμουνισμό, ο Λένιν τελικά πεθαίνει.Επειδή είναι άθεος και είχε καταδιώξει τους θρησκευόμενους, καταδικάζεται να πάει στην Κόλαση.\nΦθάνοντας εκεί διαπιστώνει ότι η κατάσταση είναι χειρότερη κι από τη Γη: οι καταδικασμένοι υποβάλλονται σε απίστευτα βασανιστήρια, τα τρόφιμα δεν επαρκούν για όλους, οι δαίμονες δεν είναι οργανωμένοι, ο Σατανάς συμπεριφέρεται ως απολυταρχικός μονάρχης  χωρίς να δείχνει τον παραμικρό σεβασμό για τους υπαλλήλους του ή για τις ψυχές που υποφέρουν το αιώνιο μαρτύριο.Αγανακτισμένος ο Λένιν παίρνει την κατάσταση στα χέρια του:διοργανώνει πορείες και συλλαλητήρια, δημιουργεί συνδικάτα με δυσαρεστημένους δαίμονες, υποκινεί εξεγέρσεις.Σύντομα η Κόλαση είναι άνω-κάτω: κανείς δεν σέβεται πια το κύρος του Σατανά, οι δαίμονες απαιτούν αύξηση μισθού, οι αίθουσες βασανιστηρίων αδειάζουν, οι αρμόδιοι να συντηρούν τα καμίνια απεργούν. Ο Σατανάς δεν ξέρει πια τι να κάνει: πώς να κυβερνήσει άλλο το βασίλειό του αν ο επαναστάτης αυτός ανατρέπει όλους τους νόμους;Επιδιώκει μια συνάντηση μαζί του, ο Λένιν όμως, με το πρόσχημα ότι δεν συνομιλεί με καταπιεστές, του διαμηνύει με μια λαϊκή επιτροπή ότι δεν αναγνωρίζει την εξουσία του Ανώτατου Άρχοντα του Σκότους.\nΑπελπισμένος ο Σατανάς πηγαίνει στον Παράδεισο για να μιλήσει με τον Αγιο Πέτρο.- Θυμάστε εκείνον τον τύπο που έκανε τη Ρωσική Επανάσταση; λέει ο Σατανάς.- Θυμόμαστε πολύ καλά, απαντά ο Αγιος Πέτρος. Κομμουνιστής. Μισούσε τη θρησκεία.- Καλός άνθρωπος, επιμένει ο Σατανάς. Παρόλες τις αμαρτίες του, δεν του αξίζει η Κόλαση· στο κάτω κάτω, προσπάθησε να πολεμήσει για έναν πιο δίκαιο κόσμο. Σύμφωνα με τη γνώμη μου, θα έπρεπε να βρίσκεται στον Παράδεισο.Ο Αγιος Πέτρος μένει για λίγο σκεπτικός.- Νομίζω ότι έχεις δίκαιο, λέει τελικά. Όλοι έχουμε τις αμαρτίες μας, εγώ ο ίδιος απαρνήθηκα τον Χριστό τρεις φορές. Στείλε μου τον εδώ.Τρελός από τη χαρά του ο Σατανάς γυρίζει σπίτι και στέλνει τον Λένιν κατευθείαν στον Παράδεισο. Στη συνέχεια, με ανένδοτο και βίαιο τρόπο κλείνει τα συνδικάτα των δαιμόνων, διαλύει τις επιτροπές δυσαρεστημένων ψυχών, απαγορεύει τις συνελεύσεις και τα συλλαλητήρια καταδικασμένων. Η Κόλαση ξαναγίνεται το γνωστό μέρος των βασανιστηρίων που πάντα τρόμαζε τον άνθρωπο.\nΠεριχαρής ο Σατανάς φαντάζεται τι θα γίνεται στο μεταξύ στον Παράδεισο.«Όπου να είναι, ο Αγιος Πέτρος θα μας χτυπήσει την πόρτα ικετεύοντας να μας επιστρέψει τον Λένιν», κρυφογελά. «Εκείνος ο κομμουνιστής θα έχει μετατρέψει τον Παράδεισο σε ανυπόφορο μέρος». Περνά ο πρώτος μήνας, ένας ολόκληρος χρόνος, κανένα νέο απ' τον Παράδεισο. Με ασυγκράτητη περιέργεια ο Σατανάς αποφασίζει να πάει προς τα εκεί για να δει τι συμβαίνει\nΣτην πόρτα του Παραδείσου συναντά τον Αγιο Πέτρο.- Λοιπόν, πώς πάνε τα πράγματα εδώ; ρωτά.- Πολύ καλά! απαντά ο Αγιος Πέτρος.- Μα, είναι στ' αλήθεια όλα καλά;- Φυσικά! Γιατί όχι;«Αυτός ο μάγκας κάνει πως δεν καταλαβαίνει», σκέφτεται ο Σατανάς. «Πάει να μου φορτώσει πίσω τον Λένιν».- Ακου, Αγιε Πέτρο, εκείνος ο κομμουνιστής που σου έστειλα συμπεριφέρεται καλά;- Πολύ καλά!- Καμιά αναρχία;- Ίσα ίσα. Οι άγγελοι είναι πιο ελεύθεροι από ποτέ, οι ψυχές κάνουν ό,τι θέλουν, οι Αγιοι μπορούν και μπαινοβγαίνουν χωρίς χρονικούς περιορισμούς.- Και ο Θεός δεν διαμαρτύρεται γι' αυτήν την υπερβολική ελευθερία;\nΟ Αγιος Πέτρος κοιτά λυπημένα τον κακόμοιρο δαίμονα που έχει μπροστά του.- Ο Θεός; Σύντροφε ... δεν υπάρχει Θεός !\nΜια αμερικάνικη επιχείρηση λειτουργεί έτσι:Έχεις δύο αγελάδες. Πουλάς τη μία και πιέζεις την άλλη να κατεβάσει γάλα για δύο. Σοκάρεσαι όταν η αγελάδα πεθαίνει\nΗ γαλλική:Έχεις δύο αγελάδες. Κατεβαίνεις σε απεργία γιατί θέλεις τρεις.\nΗ ιαπωνική:Έχεις δύο αγελάδες. Τις επανασχεδιάζεις ώστε στο 1/10 του μεγέθους μια αγελάδας να παράγεις εικοσαπλάσια ποσότητα γάλακτος. Μετά, σχεδιάζεις ένα έξυπνο καρτούν αγελάδα που το ονομάζεις "Cow-kimon" και το πουλάς στο διαδίκτυο.\nΗ γερμανική:Έχεις δύο αγελάδες. Τις επαναπρογραμματίζεις ώστε να ζουν εκατό χρόνια, να τρώνε μία φορά το μήνα και να αρμέγονται μόνες τους.\nΗ ιταλική:Έχεις δύο αγελάδες. Δεν ξέρεις όμως που είναι, οπότε κάνεις διάλειμμα για φαγητό.\nΗ ρωσική:Έχεις δύο αγελάδες. Τις μετράς και μαθαίνεις ότι έχεις 5. Τις ξαναμετράς και είναι 42. Τις μετράς πάλι και οι αγελάδες είναι 12. Σταματάς να μετράς και ανοίγεις ένα μπουκάλι βότκα.\nΗ ελβετική:Έχεις 5.000 αγελάδες. Καμία δε σου ανήκει. Πληρώνεις άλλους για να τις προσέχουν.\nΗ ελληνική:Έχεις δύο αγελάδες αλλά δηλώνεις μόνο τη μία. Η Ευρωπαϊκή Ένωση σε επιδοτεί, για να αγοράσεις άλλη μία, και μετά σε πληρώνει για να τη σφάξεις γιατί διαπιστώνει υπερπαραγωγή γάλακτος. Τσεπώνεις τα λεφτά, πουλάς τις αγελάδες και μετά ξαναπαίρνεις την ευρωπαϊκή επιδότηση για να τις ξαναγοράσεις, επειδή παρατηρείται μείωση στην παραγωγή.


Η Ταχίνα… τρελαίνει (photos) | Onsports.gr\nhome HOTHOTΗ Ταχίνα… τρελαίνει (photos) Κοινοποιήστε\nΗ Ταχίνα… τρελαίνει (photos)\tΣυντάκτης: Onsports Team\nΔημοσίευση: Σάββατο, 14 Ιουλίου 2012 21.48\nΑπό το Μεξικό προέρχεται η «καυτή» Ταχίνα η οποία είναι μία από τις… κλασικές Λατίνες.\tΌταν μιλάμε για μία Λατίνα, το σοκολατί χρώμα είναι… must. Την ίδια ώρα και οι καμπύλες είναι εντυπωσιακές. Δεν γνωρίζουμε αν είναι κληρονομικό, αλλά ολοένα και αυξάνονται οι κοπέλες από τις συγκεκριμένες χώρες που μαγεύουν με την παρουσία τους. Μία από αυτές είναι και η Ταχίνα η οποία με το ροζ της μαγιό, αφήνει στήλη άλατος τους άνδρες. Κατηγορία: HOT


Εύα Θεοδοσιάδου- ψυχολόγος, Θεσσαλονίκη - Εύα Θεοδοσιάδου, ψυχολόγος- Θεσσαλονίκη - Εύα Θεοδοσιάδου, ψυχολόγος- Θεσσαλονίκη - Page #2\nΔιαβάστε περισσότερα: Η ψυχοθεραπεία....\nΒλέπω ανθρώπους που μετά από μία μεγάλη διαδρομή έφτασαν στο σημείο να αξιολογούν ως αρνητική τη σχέση που έχουν σε ότι αφορά τους ίδιους και την προσωπική τους εξέλιξη. Συναισθήματα θυμού, πικρίας, νοσταλγίας, φόβου, ανασφάλειας και ενοχών συγκεχυμένα όλα μέσα τους, τους ωθούν όλο και περισσότερο στη λήψη αυτής της απόφασης. Και όταν αυτή η απόφαση έχει πλέον ληφθεί, πιάνω τον εαυτό μου να τους λέει: 'Τον χωρισμό δεν τον συζητάς, τον ανακοινώνεις!'\nΔιαβάστε περισσότερα: Τον χωρισμό δεν τον συζητάς, τον ανακοινώνεις...!\nΔιαβάστε περισσότερα: Να πάω σε ψυχολόγο;\nΕίναι πραγματικά δύσκολο να ξεχωρίσεις αν το πιο επώδυνο στάδιο είναι αυτό της λήψης της απόφασης για τον χωρισμό ή των αμφιβολιών που μπορεί στην πορεία κατά στιγμές, να προκύπτουν. Στις περισσότερες περιπτώσεις χωρισμού οι αμφιβολίες το πρώτο διάστημα που ακολουθεί τον χωρισμό, έρχονται και καρφώνονται σαν έμμονες ιδέες που βασανίζουν, εγκλωβίζουν και δεν αφήνουν να προχωρήσουμε παρακάτω:\nΔιαβάστε περισσότερα: Χώρισα.... έκανα καλά;


ΥΠΟΨΗΦΙΟΙ ΓΙΑ ΤΑ ΑΕΙ ΜΕ ΣΟΒΑΡΕΣ ΠΑΘΗΣΕΙΣ: Το υπ. Παιδείας ικανοποίησε το αίτημα | esos.gr\nΥΠΟΨΗΦΙΟΙ ΓΙΑ ΤΑ ΑΕΙ ΜΕ ΣΟΒΑΡΕΣ ΠΑΘΗΣΕΙΣ: Το υπ. Παιδείας ικανοποίησε το αίτημα\nμηχανογραφικό δελτίο λόγω της πάθησής τους, να τα δηλώσουν με υπεύθυνη δήλωση του ν. 1599/86, προκειμένου να εξεταστεί από την αρμόδια επιτροπή έλεγχου των δικαιολογητικών. (ΓΙΑ ΝΑ ΔΕΙΤΕ ΤΗΝ ΕΓΚΥΚΛΙΟ ΚΑΝΕΤΕ ΚΛΙΚ ΕΔΩ)\nΠρος θετική κατεύθυνση το θέμα του μηχανογραφικού των υποψηφίων με αναπηρία\nΗ Ε.Σ.ΑμεΑ μετά το Δελτίο Τύπου που εξέδωσε για τη συνάντηση των εκπροσώπων της με τον Υφυπουργό κ. Ι. Πανάρετο και εn συνεχεία του Δελτίου Τύπου που εξέδωσε το γραφείο Τύπου του Υφυπουργού δηλώνει τα εξής:\nΟ Υφυπουργός κ. Πανάρετος επί της ουσίας με την ανακοίνωση που εξέδωσε αναγνωρίζει την καθολικότητα του δίκαιου των αιτημάτων της Ε.Σ.ΑμεΑ.. H λύση που έδωσε είναι προς τη σωστή κατεύθυνση, αλλά είναι ημιτελής και διστακτική. Οι δύο ημέρες παράταση δεν επαρκούν, ενώ η υπεύθυνη δήλωση που πρέπει να συμπληρώσουν οι φοιτητές, ουσιαστικά, υποκαθιστά το μηχανογραφικό δελτίο δημιουργώντας περισσότερη γραφειοκρατία και αγωνία στους υποψηφίους για την τύχη της αίτησής τους.\nΜεταφέρει δηλαδή το βάρος στον υποψήφιο ενώ θα έπρεπε να του κατοχυρώνει την ίση μεταχείριση και την ανεμπόδιστη πρόσβαση στην τριτοβάθμια εκπαίδευση με βάση το Σύνταγμα και του νόμους. Η κοινωνία μας κρίνει όλους, γι’ αυτό κανείς δεν πρέπει να λείψει από το Πανελλήνιο Παν-αναπηρικό Συλλαλητήριο στην Πλατεία Συντάγματος στις 3 Δεκέμβρη 2010 στις 10 το πρωί.


» Ταινία κινουμένων σχεδίων χλευάζει τον δήθεν πόλεμο των ΗΠΑ εναντίον του Ισλαμικού Κράτους - Berlin – Athen\nΜετά τις κατηγορίες της Ουάσιγκτον, ότι η πολεμική αεροπορία της Ρωσίας κάνει στην Συρία επιθέσεις εναντίον „λάθος“ τρομοκρατών, έχει αποκτήσει στα κοινωνικά δίκτυα ένα φιλμ κινουμένων σχεδίων μεγάλη δημοτικότητα, το οποίο χλευάζει τα διπλά μέτρα και σταθμά της Αμερικής.\nΤο βίντεο διαρκείας περίπου τριών λεπτών, δείχνει μια ανταλλαγή πυροβολισμών μεταξύ γενειοφόρων ανδρών, πιθανότατα τρομοκρατών του Ισλαμικού Κράτους από τη μία πλευρά και ενστόλων απο την άλλη, πιθανότατα αμερικανών στρατιωτών. Η μάχη διακόπτεται αρκετές φορές κατόπιν αμοιβαίας συμφωνίας, άλλοτε για φαγητό, άλλοτε για προσευχή και άλλοτε για ύπνο.\nΌταν η μάχη στο τέλος παίρνει τα χαρακτηριστικά ενός παιχνιδιού μπέιζμπολ, εμφανίζονται στον ουρανό δύο (πιθανώς Ρωσικά) μαχητικά αεροσκάφη και ρίχνουν βόμβες που σκοτώνουν τους γενειοφόρους άνδρες. Ο διοικητής των ενστόλων ανδρών βάζει τα κλάματα και καλεί στο τηλέφωνο έναν σκουρόχρωμο άντρα που μοιάζει με τον πρόεδρο των ΗΠΑ, Ομπάμα, κάνοντάς του παράπονα.\nΗ επόμενη σκηνή δείχνει μια τηλεόραση που μεταδίδει ένα δελτίο ειδήσεων ενός πλασματικού σταθμού CCB. Μπροστά στην τηλεόραση κάθεται ένας άνθρωπος που μοιάζει με τον Ρώσο πρόεδρο Βλαντιμίρ Πούτιν. Ο παρουσιαστής λέει: „Σκάνδαλο στη Συρία: Ρωσικά βομβαρδιστικά επετέθηκαν σήμερα στο Χαλέπι, τη στιγμή που γινόταν το παγκόσμιο πρωτάθλημα μπέιζμπολ. Το αποτέλεσμα ήταν, να σκοτωθούν χιλιάδες άτομα. Μέχρι στιγμής δεν υπάρχουν αδιάσειστες αποδείξεις, αλλά ο ειδικός μας συνεργάτης για Photoshop ανακοίνωσε, ότι θα είναι σύντομα διαθέσιμα“. Ο άνθρωπος μπροστά στην λέει, με μια φωνή που μοιάζει με του Πούτιν, μόνο μια λέξη: „Ηλίθιοι“.


ΙΣΤΟΡΙΑ ΤΗΣ ΕΛΛΗΝΙΚΗΣ ΝΕΟΛΑΙΑΣ: ΤΟ ΧΤΥΠΗΜΑ ΣΤΗΝ ΨΥΧΕΔΕΛΙΚΗ ΝΕΟΛΑΙΑ (Τέταρτο Μέρος)\nΤΟ ΧΤΥΠΗΜΑ ΣΤΗΝ ΨΥΧΕΔΕΛΙΚΗ ΝΕΟΛΑΙΑ (Τέταρτο Μέρος)\nΤο ψυχεδελικό συγκρότημα M.G.C. Δύο από τα μέλη του (Δ.Πουλικάκος και Δ.Πολύτιμος) φυλακίστηκαν το 1968 για χρήση μαριχουάνας. Η χρήση μαριχουάνας, ήταν η κύρια δικαιολογία για τους χουντικούς, να συλλαμβάνουν νεαρούς και να τους παρουσιάζουν σαν αλήτες ή εμπόρους θανάτου. Με αυτόν τον τρόπο, απαξίωναν και όλα τα υπόλοιπα της ψυχεδελικής επανάστασης. Ποίηση, αμφισβήτηση, σπουδαία τραγούδια και οράματα για έναν καλύτερο κόσμο, καταδεικνύονταν σαν εμπνεύσεις "αλητών", και "αναρχικών στοιχείων".\nΣε κάθε χώρα, είναι γνωστό αν ένας καλλιτέχνης του ροκ, όπως ο Σιδηρόπουλος για παράδειγμα, παίρνει ναρκωτικά. Και η κάθε σοβαρή δημοκρατία, ξέρει να διαχωρίζει τον υπόκοσμο, από τη νεανική αμφισβήτηση. Δεν αμφιβάλλει κανείς ότι, πολλές φορές, η αμφισβήτηση, εγκλωβίστηκε σε ένα πάθος. Είναι άλλο αυτό, και άλλο να βγαίνει κάποιος αφίσα και να σύρεται σε δικαστήρια, με την κατηγορία του «εμπόρου θανάτου».\nΣτα φασιστικά καθεστώτα, δεν υπάρχει βοήθεια, υπάρχει εξόντωση. Στα φασιστικά καθεστώτα, όλες αυτές οι περιπτώσεις, που χρήζουν κατανόησης ή και βοήθειας, αντιμετωπίζονται με ύπουλο τρόπο. Τίθενται υπό Δικτύου παρακολούθησης, και όταν συμφέρει, χρησιμοποιούνται κατάλληλα, για να καταδειχτεί, η νεανική «αλητεία». Ο πραγματικός στόχος, είναι, να αναδειχτεί, το «υγιές», που ταυτίζεται πάντα με το φασιστικό ιδεώδες. Κανένας δικτάτορας, δεν μπορεί, αλλά και δεν θέλει, να κατανοήσει τη νεολαία. Εκείνο που θέλει είναι μόνο να κατασκευάσει ενόχους, που θα χρησιμοποιήσει σαν σκιάχτρα, για να διατηρήσει το απάνθρωπο καθεστώς του.\nΟ Δημήτρης Πουλικάκος, παιδί, και ντυμένος τσολιάς με την θεία του Νίτσα, αδελφή του πατέρα του Λάκη. Η Νίτσα ήταν σύζυγος του Παναγιώτη Κανελλόπουλου, του τελευταίου πρωθυπουργού της Δημοκρατίας, που ανέτρεψε η χούντα (Φωτογραφία αγνώστου 1949, ΑΡΧΕΙΟ Μ.Νταλούκας).\nΑπό ντοκουμέντα και μαρτυρίες, φαίνεται πως η χούντα είχε στήσει ένα Δίκτυο για να παρακολουθεί την ψυχεδελική νεολαία. Ο στόχος ήταν να εμφανίσει τους ψυχεδελικούς σαν αλήτες που συνδέονταν με αποβράσματα του υποκόσμου, και τελικά να απαξιώσει την ψυχεδέλεια, τρομοκρατώντας τους «φιλήσυχους νοικοκυραίους». Οι συλλήψεις γίνονταν μόνο όταν οι αστυνομικοί ήταν σίγουροι, ότι στο ντου θα εύρισκαν και χασίς, ώστε να παρουσιάσουν τα παιδιά της ψυχεδελικής νεολαίας, σαν «σπείρα εμπόρων ναρκωτικών» και σαν «ανώμαλους».\nΤσιγαράκια βέβαια, άναβαν και πολλοί χουντικοί, σε μπουζούκια και «καθώς πρέπει» σαλόνια. Αλλά, αυτοί, ήταν εκτός Δικτύου παρακολούθησης, αφού ήταν δικοί τους.\nΗ διαπόμπευση στις εφημερίδες. Μέλη της ψυχεδελικής νεολαίας, βαφτίζονται "σπείρα λαθρεμπόρων χασίς" και οι φωτογραφίες τους δημοσιεύονται, επίτηδες ανάμεσα σε πραγματικούς εμπόρους.\nΑυτό γίνεται φανερό, στο ντου που κάνει η αστυνομία στο σπίτι της οδού Βασιλέως Κωνσταντίνου, στις 9 Μαίου του 1968. Οι συλληφθέντες (ανάμεσα στους οποίους και δύο μέλη του συγκροτήματος MGC, ο Πουλικάκος και ο Πολύτιμος), είναι στην πραγματικότητα παιδιά της εποχής που άκουγαν μουσική και, κατά το τότε σύνηθες, έστριβαν τσιγαράκι. Από την αστυνομία, παρουσιάζονται όμως, σαν μέλη διεθνούς σπείρας εμπόρων ναρκωτικών. Οι φωτογραφίες τους, δίνονται από την ασφάλεια προς δημοσίευση, επίτηδες ανάμεσα σε άλλους, πραγματικούς εμπόρους, που είχαν συλληφθεί αλλού, εκείνες τις μέρες. Όλο το κόλπο, ήταν να μπουν οι ψυχεδελικοί και ο υπόκοσμος, στο ίδιο τσουβάλι. Όλο το κόλπο, απέβλεπε στο να πει, ιδού ποιοι είναι οι «ψυχεδελικοί», και να τους παρουσιάσει σαν καθάρματα και πλοκάμια της «Λερναίας Ύδρας». Γεννιέται ένα ερώτημα: Δεν ήξερε η ασφάλεια ότι ο Πουλικάκος κάπνιζε και μαυράκι; Ασφαλώς και το ήξερε. Τότε γιατί η παρακολούθηση και η σύλληψη και η ανάμιξη με εμπόρους ναρκωτικών που δρούσαν εκείνες τις μέρες; Απλούστατα, γιατί υπήρχε σχέδιο να βγει αφίσα σαν χασισέμπορος, και δι αυτού να απαξιωθεί η λάμψη των χίπις. Πραγματικός στόχος ήταν η ψυχεδελική νεολαία. Η ψυχεδέλεια έπρεπε να χτυπηθεί και ταυτόχρονα δια ανακοινώσεων και «σοβαρών» εκδηλώσεων, να απογειωθούν τα δικά τους παιδιά, οι Άλκιμοι, η χουντική νεολαία. Επιπλέον ο Πουλίκας, ήταν ανιψιός και του πρωθυπουργού της Δημοκρατίας που οι συνταγματάρχες, είχαν ανατρέψει. Η σπίλωση του ονόματος, επέφερε αντανακλαστικά, και την σπίλωση του Παναγιώτη Κανελλόπουλου. Ο ανυποψίαστος κόσμος, σίγουρα έκανε τη σύνδεση. Το συμπέρασμα δεν γραφόταν φανερά, αλλά εξυπακουόταν: Διεφθαρμένος ο ανιψιός, διεφθαρμένος κι ο θείος. Αυτό ήθελαν να πουν, το οποίο και βάδιζε σε τέλεια αρμονία με τη χουντική άποψη ότι η Δημοκρατία ανετράπη γιατί ήταν διεφθαρμένη και ουσιαστικά δεν υπήρχε.\nΦωτο αριστερά: Από τη δίκη των χίπις του "Τεκέ στο Κουκάκι".\nΤο Δίκτυο της παρακολούθησης, γίνεται επίσης φανερό και στην περίπτωση της υπόθεσης, που η χούντα ονόμασε «Τεκέ στο Κουκάκι». Τότε είχαν συλληφθεί πολλοί νεαροί ψυχεδελικοί, ανάμεσά τους και η Κατερίνα Αποστολάκου, πρόσωπο που περιγράφεται στο ΒΙΒΛΙΟ ΤΩΝ ΗΡΩΩΝ ΤΟΥ ΤΡΟΜΟΥ (Μ.Νταλούκας, Εκδόσεις Οξύ, 2011).\nΣτην δίκη που γίνεται τον Οκτώβριο του 1973, ο επικεφαλής της παρακολούθησης, υπαστυνόμος Λεωνίδας Τσεφερέκος, αποκαλύπτει ότι παρακολουθούσαν τους ψυχεδελικούς που σύχναζαν στα κλαμπ της Πλάκας (Χρυσό Κλειδί, Τριπ, Φολκ 17 κλπ). Δικαιολογεί αυτές τις παρακολουθήσεις με τρόπο αστείο. Ισχυρίζεται ότι υπήρχαν παράπονα από τις καλές οικογένειες που έβλεπαν τα παιδιά τους να "εξαφανίζονται" και να αλλάζουν συμπεριφορά. Γι αυτό, όπως λέει, η αστυνομία αποφάσισε να παρακολουθεί για να εξακριβώσει τι συμβαίνει. Αποκαλύπτεται ότι οι παρακολουθήσεις διαρκούσαν μήνες, οι αστυνομικοί ακολουθούσαν τα παιδιά, ως εκεί που πήγαιναν να κοιμηθούν.\nΓίνονται γνωστά δύο τουλάχιστον σπίτια που είχαν τεθεί υπό το Δίκτυο παρακολούθησης. Ένα ήταν σπίτι στο Κολωνάκι, που σύχναζαν ψυχεδελικοί και άλλο ήταν στο Κουκάκι, όπου έγινε και το ντου.\nΗ σύλληψη των ψυχεδελικών στο Κουκάκι, έγινε τον Ιανουάριο του 1973. Και εδώ, ήταν παιδιά, που άκουγαν ροκ μουσική και κάποιοι από αυτούς κάπνιζαν τσιγαράκι. Και εδώ, όμως παρουσιάζονται σαν σπείρα εμπόρων ναρκωτικών, και μάλιστα με διεθνή πλοκάμια. Οι χουντικοί έφτασαν στο σημείο να τους κατηγορήσουν και για «γενετήσιες ανωμαλίες». Ισχυρίστηκαν δηλαδή, ότι ανακάλυψαν «οπή» σε ένα τοίχο, και ότι από αυτή την οπή, αναμφίβολα, κάποιοι έκαναν οφθαλμόλουτρο, ενώ από την άλλη μεριά, γίνονταν όργια.\nΤις παρακολουθήσεις, που γίνονταν με στόχο τις κινήσεις της ψυχεδελικής νεολαίας, επιβεβαίωσε στον γράφοντα, και ο συνταγματάρχης Λαδάς. Ο Λαδάς, αποκάλυψε, ότι πολλές φορές, μεταμφιεζόταν σαν αμερικανός χίπις και έμπαινε με αστυνομικούς που είχαν ανάλογη μεταμφίεση, σε κλαμπ της Πλάκας για να δουν τι συμβαίνει. Ύστερα από αυτές τις παρακολουθήσεις, έκλεισε και το κλαμπ Τριπ, τον Οκτώβριο του 1968, αφού «διαπίστωσε» ότι συχνάζουν «ύποπτα άτομα» και αφού βέβαια κούρεψε και τους συλληφθέντες.\nΤο φιλμ "Φράουλες και Αίμα", που την προβολή του απαγόρευσε τελικά η χούντα. Πριν την απαγόρευση όμως, φρόντισε να ξυλοκοπίσει αρκετούς νεαρούς που τόλμησαν να την παρακολουθήσουν συντονισμένοι, με το παγκόσμιο, ψτχεδελικό πνεύμα.\nΤο Δίκτυο παρακολούθησης, είχε απλωθεί παντού, από τα μπαρ και κλαμπ μέχρι τα σπίτια και τους κινηματογράφους. Οι χουντικοί, όταν δεν μπορούσαν να βρουν «εμπόρους ναρκωτικών», και να τους τυλίξουν σε μια κόλλα χαρτί, απλώς μπούκαραν και τους έδερναν όλους.\nΕίναι γνωστά ξυλοκοπήματα στα μουλωχτά, στο δρόμο ή έξω από κλαμπ, αλλά και έξω από(ή και μέσα σε ) κινηματογράφους που έπαιζαν έργα με τα οποία δεν συμφωνούσε η χούντα.\nΈνα παράδειγμα, είναι το ξύλο που έπεσε σε κινηματογράφο της Θεσσαλονίκης, κατά την προβολή του «Φράουλες και Αίμα». Η σχετική μαρτυρία, από το μπλογκ silia.wordpress.com ...\n«...Αρχές του ‘70 στη Θεσσαλονίκη . Πηγαίνω με τον “Μεγάλο μου έρωτα” εκείνης της εποχής , στον κινηματογράφο “ΘΥΜΕΛΗ” να δούμε μια ταινία , που δεν ξέραμε καν το περιεχόμενο της …. “Φράουλες και αίμα” ( The Strawberry Statement) …\nΣε κάποια φάση σηκώνονται όλοι και αρχίζουν να χειροκροτούν … Σηκώνομαι κι εγώ …\nΣτο διάλειμμα , “μπουκάρουν” καμιά 20ριά Ασφαλίτες ανάκατα με ΕΣΑτζήδες και όποιον … αρπάξει ο Χάρος … Μας δείραν του χαμού … Ούτε προσαγωγές , ούτε τίποτα … Μόνο ξύλο … της αρκούδας …. »\n(Η Συνέχεια στο Πέμπτο Μέρος)\nΔιαβάστε το Τρίτο Μέρος ΕΔΩ\nHammer Dani 31 Οκτωβρίου 2013 - 10:20 μ.μ.\nΑπο Τις Καλυτερες Αναρτησεις Που Παρακολουθω Στο Ιστολογιο Εδω και Αρκετο καιρο.\nΠεριμενω Με Αγωνια Το 4ο Μερος.....


Συνέλαβαν γυναίκα στο Τέξας που προσπαθούσε να αγοράσει ένα ξένο μωρό για 500.000 δολάρια στα Walmart – Arouraios.gr – Ειδήσεις\nΠήγε για ψώνια στα Walmart αλλά αυτό που την ενδιέφερε να αγοράσει ήταν τελικά ένα μωρό. Κι επειδή επέμεινε, αν και το μωρό ήταν εκτός… πώλησης, της πέρασαν χειροπέδες και κινδυνεύει να μείνει στη φυλακή για δέκα χρόνια.\nΟ λόγος για την Ρεμπέκα Λάνετ Τέιλορ, που ήταν στο κατάστημα των Walmart στο Τέξας, όταν προσέγγισε τη μητέρα του μωρού, η οποία εκείνη την ώρα πλήρωνε στο αυτόματο μηχάνημα για να φύγει.\nΗ Τέιλορ σχολίασε θετικά τα ξανθά μαλλιά του παιδιού και τα μπλε του μάτια. Δεν περιορίστηκε εκεί, αλλά ρώτησε τη μητέρα πόσο κοστίζει. Η μητέρα γέλασε, θεωρώντας ότι πρόκειται για αστείο, αλλά η Τέιλορ της δήλωσε ότι είχε 250.000 δολάρια στο αυτοκίνητο. Άρχισε μάλιστα να γίνεται πιεστική και η μητέρα της είπε να απομακρυνθεί.\nΣύμφωνα με την ένορκη κατάθεση, η 49χρονη δεν πτοήθηκε ουδόλως. Αντ’ αυτού απάντησε στη μητέρα ότι ήθελε να αγοράσει ένα μωρό εδώ και πολύ καιρό, ανησυχώντας τη μητέρα, η οποία έφυγε.\nΩστόσο η Τέιλορ την περίμενε και άρχισε να της φωνάζει στο πάρκινγκ ότι θα της έδινε 500.000 δολάρια «γιατί ήθελε το μωρό και θα το έπαιρνε».\nΤότε, η μητέρα πήγε στην αστυνομία και η Τέιλορ συνελήφθη στις 18 Ιανουαρίου. Στη δικογραφία φαίνεται ότι την κατηγορούν για προσπάθεια αγοραπωλησίας παιδιού, που είναι αδίκημα τρίτου βαθμού στην πολιτεία του Τέξας.\nΠλέον, η Τέιλορ κινδυνεύει με φυλάκιση τουλάχιστον 10 έτη, αν καταδικαστεί, ενώ θα της επιβληθεί και πρόστιμο 10.000 δολαρίων.\nΗ γυναίκα αποφυλακίστηκε από το γραφείο του σερίφη της κομητείας του Χιούστον με εγγύηση 50.000 δολαρίων.\nRelated Items: Αγοραπωλησία, Βρέφος, Σύλληψη, Τέξας


Το GNU είναι ένα λειτουργικό σύστημα το οποίο είναι ελεύθερο λογισμικό—δηλαδή σέβεται την ελευθερία των χρηστών. Η ανάπτυξη του GNU έκανε δυνατή τη χρήση ενός υπολογιστή χωρίς λογισμικό που θα καταπατούσε την ελευθερία σας.\nΔοκιμάστε το GNU/Linux!\nΤο κίνημα ελεύθερου λογισμικού εξορμά για να κερδίσει για τους χρήστες της πληροφορικής την ελευθερία που πηγάζει από το ελεύθερο λογισμικό. Το ελεύθερο λογισμικό τοποθετεί τους χρήστες του στο τιμόνι των δικών τους εργασιών πληροφορικής. Το μη-ελεύθερο λογισμικό τοποθετεί τους χρήστες του υπό την ισχύ του προγραμματιστή του λογισμικού. Δείτε αυτή τη βιντεοσκοπημένη επεξήγηση.\nΜπορείτε να αναλάβετε ένα ασυντήρητο GNU πακέτο; halifax, όλα τους αναζητούν συντηρητές. Επίσης, αυτά τα πακέτα αναζητούν συν-συντηρητές: aspell, bison, gnuae, gnubik, metaexchange, powerguru, xboard. Δείτε τις ιστοσελίδες των πακέτων για περισσότερες πληροφορίες.\nΕνημερώθηκε: $Date: 2018/04/29 12:03:42 $


Maria's Lil' Men: Μάφιν με καραμελωμένα μήλα\nΦθινόπωρο. Έξω η ατμόσφαιρα μυρίζει βροχή, πεσμένα φύλλα και υγρασία! Φυσάει πολύ, εδώ που τα λέμε μια ψύχρα την έχει...Που και που ακούγονται βροντές. Μετά από λίγο αστραπές τυλίγουν τον γκρίζο, σχεδόν μαύρο ουρανό. Δείχνει βαρύς, σχεδόν απειλητικός.... Αλλά δεν με τρομάζει. Νιώθω ασφαλής μέσα στη θαλπωρή του σπιτιού με τα αγαπημένα μου πρόσωπα. Φθινόπωρο. Αγαπημένη εποχή με μια μαγεία μελαγχολική! Το σπίτι ντύνεται σε γήινες αποχρώσεις με ριχτάρια και κουρτίνες ενώ τα κρύα πατώματα υποδέχονται τα ζεστά, χουχουλιάρικα χαλιά. Η ατμόσφαιρα πλημμυρίζει με μεθυστικές μυρωδιές από κολοκύθα, πορτοκάλι, κυδώνι, μήλο, κανέλα.... Αν το φθινόπωρο είχε γεύση τότε αυτές οι λέξεις θα το χαρακτήριζαν απόλυτα!\nΜήλο ο βασιλιάς του φθινοπώρου! Κανέλα η βασίλισσα των μπαχαρικών! Εξίσου αγαπημένα υλικά και τα δύο... ο συνδυασμός τους, κάνει θαύματα... Για σήμερα, επέλεξα να δοκιμάσω μια διαφορετική μηλόπιτα και το πρώτο πράγμα που σκέφτηκα ήταν μάφινς. Μάφινς με καραμελωμένα μήλα!\nΠηγή έμπνευσης αυτής της συνταγής είναι η προχθεσινή εκπομπή του Πετρετζίκη Καν'το όπως ο Άκης και η συνταγή που παρουσίασε με μία καλεσμένη του "μικρά μάφινς με βάση φράνζιπαν". Επειδή όμως δεν είχα όλα τα υλικά (συγκεκριμένα τα αμύγδαλα) για να την εκτελέσω, είπα να φτιάξω κάτι παραπλήσιο...\nΑνακατεύουμε σ'ένα μπολ το κοσκινισμένο αλεύρι, την κανέλα και τo μπέικιν πάουντερ.\nΜοιράζουμε τη ζύμη που θα προκύψει (θα είναι αρκετά σφιχτή) στις 12 θήκες και τοποθετούμε στην κορυφή του καθενός λίγο από το μείγμα με τα καραμελωμένα μήλα (περίπου 1 - 1 1/2 κ. γλ.).\nΨήνουμε για 15 - 20 λεπτά (ανάλογα το φούρνο) περίπου μέχρι να φουσκώσουν και να ροδοψηθούν.\nΒάζουμε στο στόμα και αφήνουμε τη γεύση να μας συνεπάρει...\nΔοκιμάστε τα! Ταιριάζουν άψογα με μία κούπα αχνιστό καφέ ή το απογευματινό σας τσάι ή ακόμα και για πρωινό...\nmama petounia 23/10/15, 8:07 π.μ.\nM Koutsom 28/10/15, 2:24 π.μ.\nχιχιχιχι Άστα να πάνε Ζωή μου! Ξέρεις πόσες μέρες φλέρταρα με τα μήλα...? Δεν σου βρίσκεται κανένα κομματάκι σοκολάτα, λίγο μέλι βρε παιδί μου! φιλάκια\nYiannaM Panou 23/10/15, 9:57 π.μ.\nΦαίνονται υπέροχα... Μου άρεσε πολύ η εισαγωγή του κειμένου σου.... Φιλάκια πολλά!!!\nM Koutsom 28/10/15, 2:25 π.μ.\nΕπηρεάστηκα από την μελαγχολία του καιρού Γιάννα μου! Προσωπικά ο συνδυασμός αυτών των γεύσεων, πάντα με τρελάνουν...χιχι φιλάκια\nKaterina Konstantinou 3/11/15, 2:21 π.μ.


Εμφάνιση άρθρων βάσει ετικέτας: Σβιντέρσκι - Paokmania.Gr - Το ανεξάρτητο site των οπαδών του ΠΑΟΚ\nΘέμα στην Πολωνία γίνεται συνεχώς το όνομα του Κάρολ Σφιντέρσκι, μιας και ο επιθετικός του ΠΑΟΚ σκοράρει ακατάπαυστα τη φετινή σεζόν.\nΑπο inpaok.com: Οι παίκτες του ΠΑΟΚ που ξεχώρισαν\nΑπό inpaok.com : Μια θέση ανάμεσα στα πιο «καυτά» πιστόλια της Ευρώπης έχει κερδίσει, με την εντυπωσιακή εκκίνηση του στην φετινή Super League, ο Κάρολ Σφιντέρσκι!\nΑπό inpaok.com:Ο Κάρολ Σφιντέρσκι οδηγεί την κούρσα του πίνακα των σκόρερ της Super League1 με τον Πολωνό επιθετικό του ΠΑΟΚ, να καταγράφει εντυπωσιακές επιδόσεις στο ξεκίνημα της σεζόν, μετρώντας έξι γκολ σε οκτώ εμφανίσεις.\nΣφιντέρσκι: «Θέλω να σκοράρω όσα περισσότερα γκολ μπορώ, η σωστή επιλογή ο ΠΑΟΚ»\nΑπο sdna.gr: Μεγάλη συνέντευξη σε ιστοσελίδα της Πολωνίας παραχώρησε ο Κάρολ Σφιντέρσκι, μιλώντας για την παρουσία του στον ΠΑΟΚ, την εθνική Πολωνίας, αλλά και το νέο μέλος που περιμένει στην οικογένειά του.\nΑποθέωση Σφιντέρσκι στην Πολωνία! «Γκολ αλά Ιμπραΐμοβιτς» (pic)\nΑπο thessports.gr: Τα επιτεύγματα και οι επιδόσεις του Κάρολ Σφιντέρσκι με τη φανέλα του ΠΑΟΚ δεν παιρνούν απαρατήρητα στην Πολωνία.\nΣφιντέρσκι που... "καίει"\nΑπο paok24.com: Ένα άγγιγμα φτάνει για τον Πολωνό


Ερευνα της ING: Οι Ευρωπαίοι δεν αποταμιεύουν - Insurance World\nin Featured, Ασφαλιστικές Ειδήσεις, Διεθνείς Ειδήσεις, Ειδήσεις, Εταιρείες, Οικονομία - Πολιτική 26/01/2017, 09:05 0\nΤα οικονομικά των Ευρωπαίων βρίσκονται σε άσχημη κατάσταση προειδοποιεί διεθνής έρευνα της ING για την «Αποταμίευση». Οι Ευρωπαίοι έχουν σταματήσει να αποταμιεύουν, κυρίως λόγω των χαμηλών επιτοκίων που δίνουν οι τράπεζες τα οποία αποθαρρύνουν τους επενδυτές. Κάποιοι, στρέφονται σε άλλες εναλλακτικές μορφές επενδύσεων. Τα χρέη των καταναλωτών, επίσης είναι ένας από τους παράγοντες που συντελούν στην διαμόρφωση της νέας αυτής τάσης.\nΣύμφωνα με τα αποτελέσματα της έρευνας, ένας στους 3 Ευρωπαίους, ήτοι το 29%, δεν διαθέτει αποταμιεύσεις. Από την έρευνα προκύπτει ότι στις ΗΠΑ το 16% των ερωτηθέντων δεν είχε καθόλου αποταμιεύσεις. Η έρευνα αποδίδει το φαινόμενο αυτό στα ιστορικά χαμηλά επιτόκια που έχουν καθορίσει οι κεντρικές τράπεζες.\nΣύμφωνα με τα ευρήματα της έρευνας το 41% των ερωτηθέντων δεν αποταμιεύει λόγω των χαμηλών επιτοκίων που δίνουν οι τράπεζες. Κάποιοι που αποταμιεύουν λιγότερο, ή έχουν προχωρήσει σε αναλήψεις, χρησιμοποιούν τα χρήματα τους για την αποπληρωμή χρεών,(11%), τα επενδύουν στο σπίτι (20%), ή ψάχνουν εναλλακτικές μορφές επενδύσεων (17%)\nΗ έρευνα ωστόσο δείχνει ότι ένα ποσοστό 56% των Ευρωπαίων καταναλωτών δεν έχει αλλάξει τις συνήθειες αποταμίευσης.\nΗ έρευνα της ING πραγματοποιήθηκε μέσω ίντερνετ διοργανώθηκε σε συνεργασία με την Ipsos και βασίστηκε σε δείγμα 15.000 από 15 χώρες.\nING αποταμίευση επιτόκια έρευνα Ερμείδου Ευρώπη ΗΠΑ τράπεζες 2017-01-26\nTagged with: ING αποταμίευση επιτόκια έρευνα Ερμείδου Ευρώπη ΗΠΑ τράπεζες


3051 White Boulevard, Pearl, Ηνωμένες Πολιτείες της Αμερικής\nΤο Country Inn & Suites By Carlson Jackson- Airport είναι ένα κατάλυμα 3-αστέρων που βρίσκεται περίπου 7 χλμ από Jackson Convention Complex. Αυτό το designer ξενοδοχείο δουλεύει από το 2001 και το 2005 ήταν ανακαινισμένο.\nΤο Country Inn & Suites By Carlson Jackson- Airport βρίσκεται 20 λεπτά με τα πόδια από το κέντρο της πόλης Pearl. Στην περιοχή του ξενοδοχείο θα βρείτε ζωολογικό κήπο, γήπεδα γκολφ και εστιατόρια.\nΤο Country Inn & Suites By Carlson Jackson- Airport προσφέρει 60 δωμάτια εξοπλισμένα με ανεξάρτητη ρύθμιση κλιματισμού, καλωδιακή τηλεόραση με ταινίες κατά παραγγελία, συνδρομητική τηλεόραση, μίνι ψυγείο και προσωπικό υπολογιστή για μια άνετη διαμονή στην πόλη Pearl. Τα δωμάτια είναι εξοπλισμένα με φούρνο μικροκυμάτων και παροχές για καφέ και τσάι.\nΚάθε μέρα το πλουσιοπάροχο πρωινό σερβίρεται στην τραπεζαρία. Προσφέρονται εμφιαλωμένα ποτά στο μπαρ στον κήπο.\nΤο ξενοδοχείο βρίσκεται σε κατάλληλη τοποθεσία μόλις 15 λεπτά οδηκώς από το αεροδρόμιο Jackson-evers.\nCountry Inn & Suites By Radisson, Jackson-Airport, Ms, Ηνωμένες Πολιτείες της Αμερικής\n/ 3051 White Boulevard, Pearl, Ηνωμένες Πολιτείες της Αμερικής / Επικοινωνία\nLos Fresnos Μοτέλ - And Άναχαϊμ Ξενοδοχείο - Courtyard Resort/convention Center Βοστώνη Ξενοδοχείο - South End Luxury 8th Fl By Spare Φορτ Γουόρθ Ξενοδοχείο - Crossland - Fossil Creek Sevierville Ξενοδοχείο - Super 8 Surfside Ξενοδοχείο - Four Seasons At The Surf Club Scarborough Μοτέλ - Admiral Σάντα Μπάρμπαρα Ξενοδοχείο - Ramada Ντάβενπορτ Σπίτι διακοπών - Acorn Respite 4396 Bend Μοτέλ - Value Ανόι Ξενοδοχείο - Hm Boutique Όσεαν Σίτι Ξενοδοχείο επιπλωμένων διαμερισμάτων - Windjammer Condominiums Pattaya Ξενοδοχείο - Ploen Place Arcadia Ξενοδοχείο - Springhill Pasadena Arcadia Πανδοχείο - Pasadena Βοστώνη Ξενοδοχείο - The Boxer Metropolis Πανδοχείο - Americas Best Value Neptune Μοτέλ - Executive And Neptune Μοτέλ - Crystal - Να Τρανγκ Ξενοδοχείο - Vanda Τσιάνγκ Μάι Bed and Breakfast - Baan Boo Loo Βοστώνη Διαμέρισμα - Oakwood Sunrise Ξενοδοχείο - Doubletree By Hilton Sawgrass Mills Sihanoukville Πανσιόν - Hach Hun Neptune Μοτέλ - Americas Best Value Tulum Ξενοδοχείο - La Vita E Bella Λίμνη George Μοτέλ - Blue Moon


stavretta : ΦΛΕΓΟΜΕΝΗ ΓΑΙΑ ( Burning Gaia): Αντίθεση του πλανήτη Αρη\nΑντίθεση του πλανήτη Αρη\nΑυτές τις ημέρες,\nο πλανήτης Άρης θα βρεθεί σε αντίθεση,\nδηλαδή ο Άρης, ο Ήλιος και η Γη θα βρίσκονται στην ίδια ευθεία με τη Γη ανάμεσα στα άλλα δύο ουράνια σώματα.\nΤο φαινόμενο, που έχει περίοδο περίπου 26 μήνες, σηματοδοτεί κοντινά περάσματα του κόκκινου πλανήτη από τη Γη δηλαδή ο Άρης θα είναι λαμπρότερος και\nμεγαλύτερος στον ουρανό και σε καλύτερη θέση για παρατήρηση σε σχέση με άλλες χρονικές στιγμές.\nΤις επόμενες ημέρες, ο Άρης θα ανατέλλει περίπου με τη δύση του ήλιου και θα είναι ορατός όλο το βράδυ ως ένα πορτοκαλοκόκκινο αντικείμενο με σταθερό φως κάτω από τον αστερισμό του Λέοντα\n(δείτε συνημμένη φωτό),\nφωτεινότερο από τα άστρα της περιοχής.\nΜεσουρανεί λίγο μετά τις 00:30 τα μεσάνυχτα, περίπου στις 60 μοίρες ψηλά στο νότιο ουρανό.\nΜπορείτε ανά πάσα στιγμή να προσανατολιστείτε στον ουρανό από τον χάρτη που υπάρχει ως link στην κεντρική σελίδα του AstroVox.\nΗ απόσταση του Άρη από τη Γη μεταβάλλεται συνέχεια και μόνο κοντά στις αντιθέσεις πλησιάζει αρκετά ώστε να μπορούν οι παρατηρητές να διακρίνουν καθαρά στοιχεία της επιφάνειάς του.\nΑυτή η ελάχιστη απόσταση, όμως, δεν είναι ίδια σε κάθε αντίθεση καθώς εξαρτάται από τη θέση των τροχιών όπου θα σημειωθεί.\nΗ αντίθεση του 2012 δεν είναι ιδιαίτερα ευνοϊκή καθώς είναι κοντά στο σημείο όπου οι τροχιές απέχουν περισσότερο, παρόμοια με την αντίθεση του 2010, όμως δεν παύει να αποτελεί μια άριστη ευκαιρία για παρατήρηση του Άρη η οποία δίνεται για κάποιο διάστημα πριν και μετά από τις αντιθέσεις.\nΉδη εδώ και μερικούς μήνες οι ερασιτέχνες αστρονόμοι τον παρατηρούν και των φωτογραφίζουν.\nΕίναι φανερή η αυξανόμενη λαμπρότητα του πλανήτη Άρη που αυτές τις ημέρες θα μεσουρανεί στη 1 παρά είκοσι τα ξημερώματα και θα έχει φαινόμενο μέγεθος περίπου -1.2.\nΗ φαινόμενη διάμετρός του θα φτάσει τα 13.9 δεύτερα λεπτά του τόξου στο σημείο εγγύτερης προσέγγισης στη Γη (5 Μαρτίου, με την αντίθεση να είναι στις 3 Μαρτίου), ελαφρά μικρότερη από την προπέρσινη αντίθεση.\nΌσοι παρατηρήσατε τον Άρη πρόπερσι στην αντίθεση, μπορείτε να περιμένετε κάτι αντίστοιχο και φέτος.\nΟ Άρης είναι ένα πλανήτης με ιδιαίτερες προκλήσεις τόσο στην παρατήρηση όσο και στη φωτογράφηση και οι φίλοι του ουρανού σίγουρα πρέπει να στρέψουν και εκεί την προσοχή τους τις επόμενες ημέρες.\nΥψηλή μεγέθυνση, παρατήρηση όταν θα είναι σταθερή η ατμόσφαιρα και το δυνατόν μεγαλύτερο τηλεσκόπιο προτείνονται ενώ μπορούν προαιρετικά να χρησιμοποιηθούν και φίλτρα πλανητικής παρατήρησης.\nΜε κιάλια δεν είναι δυνατό να διακρίνει κανείς λεπτομέρειες στην επιφάνειά του.\nΟι επόμενες αντιθέσεις θα είναι καλύτερες, πάντως, με αποκορύφωμα το 2018 όταν και ο Άρης θα έχει φαινόμενη διάμετρο 24.31 δεύτερα λεπτά, τη δεύτερη μεγαλύτερη μετά την αντίθεση του 2003 για 45 χρόνια.\nΜέχρι τότε, όμως, θα εκμεταλλευτούμε αυτή την ευκαιρία και θα παρατηρήσουμε τον Άρη έστω και σε λίγο μικρότερη φαινόμενη διάμετρο.\nΑναρτήθηκε από stavretta στις 5:30 π.μ.\nΕτικέτες πλανήτης ΑρηΣ\nΠετώντας πάνω από τη Γη τη νύχτα , όπως φαίνεται α...


Αλλαγή του συστήματος κρίσεων και προαγωγών στην Ελληνική Αστυνομία – Μανόλης Στρατάκης\nΑλλαγή του συστήματος κρίσεων και προαγωγών στην Ελληνική Αστυνομία\nΑριθμός πρωτ: 7715\nΘΕΜΑ: Αλλαγή του συστήματος κρίσεων και προαγωγών στην Ελληνική Αστυνομία.\nΜε αφορμή τις πρόσφατες κρίσεις στην Ελληνική Αστυνομία (ΕΛ.ΑΣ.), η Ένωση Αστυνομικών Υπαλλήλων Νομού Ηρακλείου με ανακοίνωσή της κάνει λόγο, για μια ακόμη φορά, για την πρόταση για επιλογή του αρχηγού της ΕΛ.ΑΣ από αρμόδια επιτροπή της Βουλής .\nΕπειδή όπως επισημαίνεται χαρακτηριστικά στην ανακοίνωση, η κορυφαία αυτή διαδικασία αξιολόγησης της προσφοράς και των ικανοτήτων της διοίκησης της ΕΛ.ΑΣ δεν μπορεί να γίνεται με ένα παρωχημένο σύστημα.\nΕπειδή σύμφωνα με την ανακοίνωση, το συνδικαλιστικό κίνημα έχει καταθέσει από το 14ο Συνέδριο του σώματος το 2003, την πρόταση για την εξέλιξη, την ανάδειξη και την επιλογή των στελεχών της ΕΛ.ΑΣ. σε συνδυασμό με την μεταρρύθμιση του εκπαιδευτικού συστήματος των Αστυνομικών Σχολών, ενώ θεωρεί μονόδρομο τη θεσμική κατοχύρωση μιας διαδικασίας ακρόασης και επιλογής του Αρχηγού του Σώματος από αρμόδια επιτροπή της Βουλής,\nΑν προτίθεται να κάνει δεκτή και να θεσμοθετήσει την πρόταση του αστυνομικού σώματος για αξιολόγηση και επιλογή του Αρχηγού της Ελληνικής Αστυνομίας από αρμόδια επιτροπή της Βουλής.\nAuthor adminPosted on 04/03/2008 Categories Uncategorized, ΔΗΜΟΣΙΑ ΤΑΞΗ, Κοινοβουλευτικό έργο, ΤΕΛΕΥΤΑΙΑ ΝΕΑ\nPrevious Previous post: Σοβαρά προβλήματα κυκλοφοριακής σύνδεσης και χώρων στάθμευσης στο νέο κτήριο του ΙΚΑ-ΕΤΑΜ στον Εσταυρωμένο Ηρακλείου


Αρχική σελίδαFeatureΕνάμιση μήνα έξω ο Μπρούνο\nby - Δημήτρης Παξινός on - 4:13:00 μ.μ.\nΟι φόβοι για έναν σημαντικό τραυματισμό του Μπρούνο, στο παιχνίδι με τον Βόλο, επιβεβαιώθηκαν. Ο Βραζιλιάνος μέσος στάθηκε τρομερά άτυχος, έχει υποστεί κάκωση στην αριστερή ποδοκνημική και θα μείνει εκτός δράσης, για περίπου ενάμιση μήνα! Το χτύπημα, από την προσπάθειά του στο χθεσινό παιχνίδι, το κόστισε ακριβά…\nΟ Μπρούνο βγαίνει εκτός «μάχης» σε μία περίοδο, στην οποία είχε αρχίσει να μπαίνει για τα καλά στο ροτέισον το Πέδρο Μαρτίνς και έδειχνε ικανός να διεκδικήσει ακόμη περισσότερο χρόνο συμμετοχής. Ο Βραζιλιάνος είχε δείξει εξαιρετική εικόνα στο Αγρίνιο, όπου πήρε λίγο χρόνο συμμετοχής, αλλά και κόντρα στην ΑΕΛ, όπου έπαιξε ως βασικός.\nΟ τραυματισμός αυτός τον πάει πίσω και, το βασικότερο, είναι ότι θα τον πάει πίσω ψυχολογικά. Ο Μπρούνο θα πρέπει να δείξει δύναμη και να δούλεψε εξίσου καλά, όπως δούλευε και μέχρι τώρα, για να επιστρέψει πιο δυνατός.


Γράφτηκε από τον/την Romfea.gr. 28/07 22:17\nΥπό πρωτοπρεσβυτέρου Λάμπρου Φωτοπούλου, Δικηγόρου Παρ Αρείω Πάγω εν συντάξει, Μάστερ Κανονικού Δικαίου\n• Αν γινόταν αυτήν την στιγμή μια Ορθόδοξη Θ. Λειτουργία, και δη ελληνική , όλα τα αγιασμένα λείψανα χιλιάδων ορθοδόξων που βίωσαν την μοναδική συνάντηση Θεού και ανθρώπων σε αυτό το χώρο θα ανατρίχιαζαν από αγανάκτηση.\nΚομψευόμενοι αρχιερείς και αρχιμανδριτάδες με περίλαμπρες στολές να ποζάρουν με αυταρέσκεια, υπουργίνες και βουλευτίνες με τα εφαρμοστά παντελονάκια τους ή με τα αεράτα ρουχαλάκια τους να επιδεικνύουν τα σωματικά τους προσόντα, φανατικοί εθνικιστές να κραδαίνουν απειλητικά τις σημαίες τους μαζί με δωδεκαθεϊστές, άθεοι πρέσβεις και αντιπρόσωποι ξένων κυβερνήσεων όλοι μαζί στο σόου, όπως πάντα.\nΟ Οικουμενισμός σε δράση και ο Χριστός κάθε…αποδρομή !\n• Ο Ερντογάν αντίθετα οργάνωσε μια προσευχή κατά τα βιβλικά και «βυζαντινά» πρότυπα.\nΌπως ο Δαυίδ, σαν ένας από το λαό, χοροβατούσε μπροστά στην Κιβωτό του Μαρτυρίου όταν την ελευθέρωσαν από τους εχθρούς, το ίδιο και ο Ερντογάν.\nΣαν ένας απλός πιστός διάβασε το Κοράνι και γονάτισε μαζί με τα πλήθη των πιστών.\nΌπως οι χριστιανοί αυτοκράτορες, που γονατιστοί προσευχόταν στις μεγάλες εκείνες λιτανείες της χριστιανοσύνης μαζί με το λαό τους … Όχι σαν τα «κούτσουρα», τους πολιτικούς, που βλέπουμε στις εθνικές γιορτές να έρχονται και να στέκονται για ένα 5λεπτο στους ναούς αγνοώντας ποιός Θεός λατρεύεται εκεί και ποιό είναι το τελούμενο και δεν γονατίζουν στην ύψιστη Μεγαλειότητα, αλλά ποζάρουν στους φακούς της δημοσιότητας.\n• Ο Ερντογάν μας έδωσε και άλλο μάθημα. Όλες οι χιλιάδες των ανθρώπων που κατέκλυσαν την Αγία Σοφία είχαν Μία Πίστη.\nΚάλεσε και τον Πάπα να συμμετάσχει, αλλά σαν μουσουλμάνος, γονατιστός, αποδεχόμενος την ομολογία πίστεως στο Ισλάμ.\nΞεκάθαρα πράγματα. Όχι σαν τις δικές μας οικουμενιστικές Λειτουργίες που διαφεντεύει ο Πάπας. Που ο Ορθόδοξος Πατριάρχης πριν από τον καθαγιασμό των Τιμίων δώρων ασπάζεται τον αιρετικό.\n• Η πρώτη προσευχή στη Αγία Σοφία ως Τζάμι είχε μια μοναδική ευπρέπεια. Όπως τότε που λειτουργούσαν σε αυτήν οι άγιοι Αρχιερείς.\nΟι άνδρες και οι γυναίκες στις ξεχωριστές θέσεις του ο καθένας με πλήρη σεβασμό και ιερό ζήλο.\nΟι γυναίκες ήταν όλες στην εξωτερική εμφάνιση σαν την Παναγία. Όπως ακριβώς ντύνονταν οι αρχόντισσες και γενικά όλες οι χριστιανές Ρωμαίες στα Αυτοκρατορικά χρόνια.\nΔεν είχε λοιπόν δίκιο η Παναγία που επέτρεψε στους μουσουλμάνους να κάνουν Τζαμί το Ναό του Υιού Της;\nΆλλωστε το Ισλάμ, σύμφωνα με τον μεγάλο δογματικό της Εκκλησίας μας τον άγιο Ιωάννη Δαμασκηνό είναι η τελευταία αίρεση του Χριστιανισμού.\nΕίναι μια μορφή νεστοριανισμού. Από τον Πάπα με τις πολλές αιρέσεις του και από τις βλαστήμιες των Προτεσταντών κατά της Θεοτόκου χίλιες φορές καλύτεροι οι Μουσουλμάνοι!\nΥπάρχει όμως και μια άλλη σημαντική παράμετρος από το γεγονός αυτό.\nΈχει σχέση με τους αδιάψευστους λόγους του Κυρίου μας.\nΕίπε: «ἐὰν μὴ περισσεύσῃ ἡ δικαιοσύνη ὑμῶν πλεῖον τῶν γραμματέων καὶ Φαρισαίων, οὐ μὴ εἰσέλθητε εἰς τὴν βασιλείαν τῶν οὐρανῶν»(Μάτθ.5, 20).\nΤο οποίο σημαίνει ότι αν δεν ξεπεράσουμε τους μουσουλμάνους σε πίστη, αν δεν ξαναβρούμε την απολυτότητα των προγόνων μας, αν δεν τελούμε το υπερφυές μυστήριο της Θείας Ευχαριστίας μόνον για όσους έχουν την ίδια Πίστη και το ίδιο Βάπτισμα, μέχρι τότε η Αγία Σοφία δεν μας ανήκει.\nΗ Υπεραγία Μητέρα του Θεού δεν θα ανεχθεί μιά ακόμη «ουνιτική» Θεία Λειτουργία.\nΟ μέγας και άγιος Ιουστινιανός θα μας κλείνει την πόρτα κατ' εντολήν της Κυρίας Θεοτόκου. Θα παραπλανήσει και τον προφήτη να μην μας πει την αλήθεια…!


ΕΠΣ Ημαθίας (Α1 κατηγορία) – τα αποτελέσματα της 2ης αγωνιστικής ημέρας – Περισκόπηση\nΕΠΣ Ημαθίας (Α1 κατηγορία) – τα αποτελέσματα της 2ης αγωνιστικής ημέρας\nΣυνεχίστηκε το Σάββατο 30 Σεπτεμβρίου, με τα παιχνίδια της 2ης αγωνιστικής ημέρας, το πρωτάθλημα της Α1 κατηγορίας της Ένωσης Ποδοσφαιρικών Σωματείων Ημαθίας της περιόδου 2017/2018.\nΤα γκολ ήταν πάρα πολλά, με τα περισσότερα από αυτά να σημειώνονται στο παιχνίδι μεταξύ του Ατρόμητου Διαβατού και της Νίκης Αγκαθιάς (13, όλα από τους φιλοξενούμενους). Πολλά γκολ και στον Άραχο, όπου η τοπική ομάδα κέρδισε με 4-1 τους φιλοξενούμενους ενώ ίδιο ακριβώς σκορ και στο Ροδοχώρι (4-1, στο παιχνίδι με το Λιανοβέργι).\nΠοντιακή Νεολαία Αράχου – Α.Σ. Νέας Γενέας: 4-1\nΑτρόμητος Διαβατού – Νίκη Αγκαθιάς: 0 – 13\nΑ.Ε. Χαρίεσσας – Απόλλων Αγ. Γεωργίου: 1-1\nΓ.Α.Σ. Κοπανός – Κεραυνός Επισκοπής: 3 – 1\nΠΑΟΚ Αλεξάνδρειας – Μ. Αλέξανδρος Αγ. Μαρίνας: 2 – 1\nΑχιλλέας Νάουσας – Άρης Παλαιοχωρίου: 0 – 0\nΓΑΣ Ροδοχωρίου – Δόξα Λιανοβεργίου: 4 – 1\nΣτη βαθμολογία προηγούνται οι Νίκη Αγκαθιάς, Γ.Α.Σ. Ροδοχωρίου και ΠΑΟΚ Αλεξάνδρειας με 6 βαθμούς.\n← Εθελοντική αιμοδοσία στα Τρίκαλα (1 Οκτωβρίου) → Συμπεριφορές και απαιτήσεις επιπέδου προτεκτοράτου…


Lego 31084 Pirate Roller Coaster - Lego (EPI.07547)\nΑρχική > Gadgets & Παιχνίδια > Lego > LEGO 31084 PIRATE ROLLER COASTER\nΑγόρασε το εισιτήριό σου στο ταμείο και ετοιμάσου για μια περιπέτεια στο 3 σε 1 Πειρατικό Ρόλερ Κόστερ! Μπες μέσα στο βαγονάκι-καρχαρία και κρατήσου γερά καθώς ξεκινάς, σκύψε για να αποφύγεις τη νεκροκεφαλή, γείρε στο πλάι καθώς παίρνεις τη στροφή πάνω από τη βυθισμένη γαλέρα και πρόσεχε το κανόνι νερού καθώς κατεβαίνεις γρήγορα την κατηφόρα και περνάς μέσα από το νερό. Αλλά θυμήσου να χαμογελάς για την κάμερα! Όταν τελειώσεις τη βόλτα στο ρόλερ κόστερ, ανακατασκεύασέ το και συνέχισε την περιπέτειά σου στο λούνα παρκ πάνω στην τρομακτική Βόλτα στη Νεκροκεφαλή ή τόλμησε να δοκιμάσεις τη φοβερή Βόλτα στο Πλοίο!\nΚωδικός κατασκευαστή: 31084.\nΗλικιακή Ζώνη Κατασκευαστή: 9-14 Ετών.\nΕπιπλέον Χαρακτηριστικά: Η συσκευασία περιέχει 923 κομμάτια.\nΔιαστάσεις Συσκευασίας: 54 x 28,2 x 9,1 cm.\nLEGO 31084 PIRATE ROLLER COASTER (EPI.07547)\n99.90 80.64 €\n• Κωδικός κατασκευαστή: 31084.\n• Ηλικιακή Ζώνη Κατασκευαστή: 9-14 Ετών.\n• Επιπλέον Χαρακτηριστικά: Η συσκευασία περιέχει 923 κομμάτια.\n• Διαστάσεις Συσκευασίας: 54 x 28, 2 x 9, 1 cm.\n• Βάρος: 1, 9 kg.\nLEGO 31084 PIRATE ROLLER COASTER EPI.07547 LEGO LEGO LEGO LEGO 31084 PIRATE ROLLER COASTER


Χρυσοί Στόχοι: Συνέντευξη με τον Ευτύχη Μπλέτσα - zenhabits.gr\nΧρυσοί Στόχοι: Συνέντευξη με τον Ευτύχη Μπλέτσα\nΠάμε να δούμε τι κάνει ένας άλλος αγαπημένος blogger με τους στόχους του, τις συνήθειες του, το σύστημα παραγωγικότητας που ακολουθεί.\nΤον Ευτύχη οι περισσότεροι τον γνωρίσαμε από την τηλεόραση, στην Κουζίνα της Μαμάς, που μέσα σε τόσες εκπομπές μαγειρικής είχε τον τρόπο να ξεχωρίσει και να σε κάνει να τον θυμάσαι. Τώρα θαυματουργεί στο bletsas.gr, foodiq.gr, foodmusic.gr, cookingEconomy.gr, pastitsio.gr, milosophy.gr, awakening.gr, στα μουσικομαγειρέματα, και όρεξη να χεις να γράφεις για τον Ευτύχη…\nΜου αρέσει που με πτυχία πληροφορικής, διάλεξε να ακολουθήσει το πάθος του. Και που έχει βρει τρόπους να ταιριάξει όλα του τα ταλέντα – μαγειρεύει, γράφει μουσική και στίχους, γράφει βιβλία, κάνει show, κάνει τα αστεία του, κάνει και blogging.\nΤο bletsas.gr είναι ένα από τα πιο επιτυχημένα blogs μαγειρικής. Γεμάτος καλή διάθεση, δε σου φτιάχνει μόνο το φαγητό της ημέρας. Σου φτιάχνει το κέφι. Σε όλα τα blogs του, πέρα από συμβουλές και τρόπους για να μαγειρέψεις, περισσότερο απ’ όλα θα πάρεις συμβουλές για να ζήσεις τη ζωή σου αξιόλογα.\nΒούλα: Ποιο θα έλεγες ότι ήταν το μεγαλύτερο επίτευγμα σου τα τελευταία χρόνια? Φυσικά μπορείς να αναφέρεις περισσότερα από ένα.\nΕυτύχης: Αν και προτιμώ να αφήνω τους άλλους να ανακαλύπτουν αυτά που θεωρούν σε μένα πιο σημαντικά, έχω (για προσωπική χρήση!) μια λίστα με 10 πράγματα που με κάνουν να νιώθω περήφανος. Δεν τα αναφέρω για να ακούσω μπράβο αλλά για να εμπνεύσω και άλλους να δημιουργήσουν τη δική τους λίστα! Έμένα αυτή η λίστα με κάνει να συνεχίζω όταν κάτι δεν πάει καλά.\nΞέρω να περπατάω και να μιλάω! (πολλοί το θεωρούν εύκολο και δεδομένο)\nΞέρω να παίζω κιθάρα και να τραγουδάω (λέμε τώρα…)\n3 βραβεία πρώτου φοιτητή στο Bachelor και 1st class honours\nΥποτροφία για Master στο Imperial College London και αποφοίτηση με Distinction\nΈχω εκδώσει 4 βιβλία, 4 ebooks και 4 μουσικά cd\nΈχω ταξιδέψει σε σχεδόν όλη την Ελλάδα και 25 χώρες\nΈχω διαβάσει περίπου 250 βιβλία σε 5 χρόνια σε αντικείμενα που με ενδιαφέρουν (διαβάζω γρήγορα!)\nΈχω πολυδιάστατες γνώσεις περί τροφίμων σε πολλούς τομείς (μαγειρική, διατροφή, παραγωγή, χημεία τροφίμων, επεξεργασία, πωλήσεις)\nΚάναμε με τους συνεργάτες μου περίπου 150 εκπομπές (επεισόδια) που αγάπησε πολύς κόσμος και για τα οποία έχουμε λάβει πολύ καλά λόγια\nΣυμβάλλω με τις ομιλίες μου στη διατροφική αφύπνιση του κόσμου και με τα Μουσικομαγειρέματα στη διατροφική εκπαίδευση των παιδιών.\nΒούλα: Ποιο ήταν το κλειδί της επιτυχίας? Ήταν ένα πράγμα ή ένα σύνολο πραγμάτων?\nΕυτύχης: Θα δώσω τη “συνταγή” της επιτυχίας που περιέχει 7 υλικά:\nΘετική στάση και αισιοδοξία. Το πιο σημαντικό συστατικό σε κάθε συνταγή είναι η καλή μας διάθεση! Είναι εξαιρετικά σημαντικό να μπορούμε να ελέγξουμε στο μέγιστο δυνατό βαθμό τη διάθεση μας.\nΥπευθυνότητα. Η ικανότητα να αναλαμβάνεις την ευθύνη κάθε κίνησης και να μην κατηγορείς την κρίση, την οικονομία, τον καιρό ή οποιονδήποτε άλλο εξωτερικό παράγοντα που δε μπορείς να επηρεάσεις.\nΞεκάθαρος στόχος. Να έχεις ξεκάθαρη εικόνα αυτού που προσπαθείς να πετύχεις. Να έχεις ένα συγκεκριμένο πλάνο και να έχεις οραματιστεί το τελικό επιθυμητό αποτέλεσμα.\nΔέσμευση. Να γράψεις όλους τους λόγους για τους οποίους κάνεις ότι κάνεις. Όσο περισσότερα κίνητρα έχεις, τόσο περισσότερη δύναμη αποκτάς. Είναι καλό οι λόγοι να περιλαμβάνουν άλλους ανθρώπους, αγαπημένα πρόσωπα αλλά και ένα αίσθημα αποστολής. Ότι αυτό που κάνεις βοηθάει τον κόσμο και την κοινωνία.\nΠρωτοβουλία. Να κάνεις το ξεκίνημα και να βάλεις τις ιδέες σου σε εφαρμογή. Να ξεπεράσεις τους φόβους και να κάνεις το πρώτο βήμα. Το πρώτο βήμα είναι το ήμισυ του παντός. Κάθε ταξίδι ξεκινάει με ένα βήμα. Ένα μικρό βήμα αρκεί για να γίνει η αρχή.\nΥπομονή και επιμονή. Η επιτυχία δεν έρχεται από τη μια μέρα στην άλλη. Χρειάζεται αφοσίωση και προσπάθεια. Πρέπει να ξέρεις ότι θα υπάρξουν στραβοπατήματα και να είσαι αποφασισμένος να μην τα παρατήσεις. Το σημαντικό δεν είναι πόσες φορές θα πέσεις αλλά πόσο γρήγορα θα σηκωθείς. Το μυστικό της επιτυχίας… είναι η αποτυχία!\nΕνθουσιασμός και Ενέργεια. Ο Ενθουσιασμός είναι το καύσιμο της επιτυχίας. Αυτό σε κάνει να συνεχίζεις όταν δυσκολεύουν τα πράγματα. Η Ενέργεια όμως είναι το πιο σημαντικό πράγμα, σε σωματικό και νοητικό επίπεδο. Όταν έχεις ενέργεια μπορείς να πετύχεις τους στόχους σου. Αυξάνεται η παραγωγικότητα, φτιάχνει η ψυχολογία και βελτιώνεται η επικοινωνία. Να θυμάστε όμως… είναι πρακτικά αυτά που μπορούμε να κάνουμε για να έχουμε περισσότερη ενέργεια και καλύτερη διάθεση. Αν θέλετε περισσότερες πληροφορίες ρίξτε μια ματιά στο καλύτερο βιβλίο που έγραψα ποτέ, την βίβλο της Θετικής Ενέργειας. Κυκλοφορεί σε Pdf για άμεσο download και θα το βρείτε εδώ.\nΒούλα: Ποιες είναι οι απαραίτητες συνήθειες που υιοθετείς για να σε βοηθήσουν να πετύχεις τους στόχους σου?\nΕυτύχης: Θα σου γράψω μια λίστα με κάποιες “καλές” καθημερινές μου συνήθειες.\nΔιαβάζω τουλάχιστον μισή με μια ώρα, κάτι που με εξελίσσει και με κάνει σοφότερο. Ακόμα περισσότερο ακούω ακουστικά βιβλία, κυρίως στα Αγγλικά.\nΠερνάω χρόνο μόνος για να διαβάσω, να γράψω, να σκεφτώ ή να διαλογιστώ. Όταν λέω διαλογισμό εννοώ ότι απλά οριζοντιώνομαι και παίρνω βαθιές ανάσες ακούγοντας χαλαρωτική συντονιστική μουσική που με φέρνει σε μια ημικοιμισμένη κατάσταση. Σε εκείνο το σημείο κατεβαίνουν οι περισσότερες ιδέες και εμφανίζονται οι λύσεις σε προβλήματα.\nΒάζω χρόνο για να σκεφτώ πάντα στο πρόγραμμα μου, νωρίς το πρωί, και χρόνο για να παίξω, να μην κάνω τιποτα… να κάνω ότι μου έρθει να κάνω.\nΚοιμάμαι νωρίς και ξυπνάω νωρίς. Είμαι άνθρωπος της μέρας. Τα πάω καλά με τον ύπνο. Κοιμάμαι τόσο οσο χρειάζομαι και ακολουθώ κάποιες απλές πρακτικές για να κοιμάμαι πιο αποδοτικά και να ξεκουράζομαι καλύτερα.\nΤαξιδεύω συχνά για να αλλάζω παραστάσεις και να ξεκολλάει το μυαλό.\nΣκέφτομαι σε χαρτί. Σημειώνω τα πάντα και καταγράφω τις σκέψεις μου.\nΤρώω ένα μήλο την ημέρα και όχι μόνο. Γενικά τρέφομαι υγιεινά και κάνω πράγματα που με βοηθάνε να έχω περισσότερη ενέργεια και καλύτερη διάθεση. Το 80% της διατροφής μου είναι χορτοφαγική με πολλά ωμά φρούτα και λαχανικά, ξηρούς καρπούς και όσπρια. Τρώω κρέας μια στις τόσες – προτιμώ το ψάρι. Πίνω πολύ καθαρό νερό και παίρνω κάποια φυσικά διατροφικά συμπληρώματα.\nΠερνάω χρόνο με ανθρώπους που με εξελίσσουν. Αποφεύγω τους τοξικούς ανθρώπους και τις τοξικές καταστάσεις. Δεν είμαι διαθέσιμος όλη την ώρα. Κλείνω κινητά και δεν συνδέομαι στο Internet όταν θέλω να κάνω μια παραγωγική δουλειά, όπως πχ να γράψω.\nΓυμνάζομαι. Περπατώ, τρέχω, τεντώνομαι και κάνω κάποιες ασκήσεις ευελιξίας και δύναμης. Η φυσιολογία επηρεάζει την ψυχολογία, την ενέργεια και τη διάθεση.\nΑκούω και παίζω μουσική. Η μουσική είναι υπερεργαλείο επιτυχίας.\nΓελάω καθημερινά! Το έχω στο πρόγραμμά μου. Και για να γίνει, είτε βλέπω αστεία βίντεο, είτε σκέφτομαι κάτι που με έχει κάνει να γελάσω στο παρελθόν (τα σημειώνω!).\nΣτο σημείο αυτό πρέπει να πω οτι δε γεννήθηκα με αυτές τις συνήθειες. Μέχρι τα 20 μου έκανα ακριβώς τα αντίθετα! Σιγά σιγά άρχισα να βάζω καλές καθημερινές συνήθειες στη ζωή μου. Είναι δύσκολο να τις υιοθετήσεις αλλά διευκολύνουν τη ζωή. Από την άλλη, είναι εύκολο να υιοθετήσεις τις κακές συνήθειες, αλλά δυσκολεύουν τη ζωή. Ακόμα και σήμερα δίνω τη μάχη που δίνουμε όλοι μας για να αντικαταστήσουμε κακές συνήθειες με καλές.\nΒούλα: Πόσο οργανωμένος είσαι και πόση σημασία έχει αυτό μέσα στη μέρα σου?\nΕυτύχης: Άλλες φορές πολύ οργανωμένος, άλλες φορές οργανώνω το να μην έχω καθόλου πρόγραμμα. Ακούγεται κάπως παράδοξο αλλά έτσι λειτουργούμε καλύτερα και είμαστε πιο δημιουργικοί. Το χάος και η τάξη είναι και τα δύο απαραίτητα για να υπάρξει δημιουργικότητα και παραγωγικότητα. Χρειάζεται να βρίσκουμε τη χρυσή τομή.\nΠάντα λειτουργώ με λίστα των πραγμάτων που θέλω να κάνω. Είναι πολύ σημαντικό για μένα να ολοκληρώνω κάτι που ξεκίνησα και να επιμένω μέχρι να πετύχω αυτό που θέλω.\nΧρησιμοποιώ πολύ την τεχνολογία για να είμαι οργανωμένος και να μη χρειάζεται να θυμάμαι τα πάντα. Δεν εμπιστεύομαι τη μνήμη μου και γι αυτό βάζω υπενθυμίσεις. Προτιμώ να χρησιμοποιώ τη δύναμη του εγκεφάλου για πιο παραγωγικές και δημιουργικές διαδικασίες.\nΈνα από τα πιο σημαντικά πράγματα που κάνω είναι να κρατώ σημειώσεις στο τέλος κάθε μέρας με το τι έκανα την ημέρα που πέρασε και μετά ετοιμάζω το πλάνο της επόμενης. Το ίδιο κάνω σε εβδομαδιαία και μηνιαία βάση.\nΒούλα: Πόσο συχνά σκέφτεσαι τους στόχους σου, ελέγχεις την πρόοδο σου, και κάνεις ενέργειες γι’ αυτούς?\nΕυτύχης: Είμαι γενικά της άποψης ότι πρέπει να αφιερώνουμε 10% του χρόνου μας στο παρελθόν και 10% στο μέλλον. Όταν σκεφτόμαστε το παρελθόν κάνουμε ανασκόπηση, ελέγχουμε την πρόοδο μας και αναγεννούμε όμορφες αναμνήσεις. Όταν σκεφτόμαστε το μέλλον εστιάζουμε στους στόχους μας και οργανώνουμε τα επόμενα μας βήματα. Το 80% όμως πρέπει να το ζούμε στο τώρα. Να το ζούμε στο εδώ. Μόνο στο παρόν μπορούμε να ζούμε και μόνο στο παρόν μπορούμε να κάνουμε κάτι για να επηρεάσουμε το μέλλον.\nΑυτή την πρακτική ακολουθώ, αλλά τους στόχους μου τους έχω πάντα σε μια άκρη του μυαλού μου. Οτιδήποτε κι αν κάνω υποσυνείδητα το τσεκάρω σε σχέση με τους στόχους μου. Είναι αυτό που λένε: να βαδίζεις με τα πόδια στο έδαφος, εστιάζοντας σε ένα βήμα κάθε φορά, κοιτώντας όμως ψηλά τα αστέρια.\nΜια φορά το χρόνο κάνω 2ημερη ανασκόπηση και ελέγχω την πρόοδο μου σε πολύ μακροσκοπικό επίπεδο. Βλέπω πώς πάει η ζωή μου σε όλους τους τομείς και βάζω στόχους. Αυτό συνήθως γίνεται ανάμεσα σε Χριστούγεννα και πρωτοχρονιά.\nΒούλα: Περίγραψε πως ξεπερνάς την αποτυχία, πως ξαναμαζεύεις τον εαυτό σου και πως τον παρακινείς, όταν ο ενθουσιασμός σου όλο και πέφτει.\nΕυτύχης: Το μυστικό της επιτυχίας είναι η αποτυχία. Βλέπω κάθε αποτυχία σαν ενα βήμα πιο κοντά στην επιτυχία. Έχω αποτύχει άπειρες φορές σε κάθε τομέα της ζωής μου. Σημασία όμως δεν έχει πόσες φορές θα αποτύχεις. Σημασία έχει να συνεχίσεις αφότου αποτύχεις, βλέποντας την αποτυχία ως μάθημα.\nΧθες έπαιζα με 2 φίλες μου ένα παιχνίδι ερωτήσεων. Μου ήρθε μια αναλαμπή! Συνειδητοποίησα ότι εξελισσόμουν περισσότερο όταν έκανα λάθος από ότι όταν έβρισκα την απάντηση. Ο λόγος είναι απλός. Όταν απαντάς σωστά σημαίνει ότι ήδη ξέρεις την απάντηση και δεν έχεις κάτι καινούριο να μάθεις. Όταν κάνεις λάθος μαθαίνεις κάτι που δεν ήξερες. Το ίδιο ισχύει σε όλα τα πράγματα!\nΒούλα: Μπορείς να περιγράψεις το σύστημα της παραγωγικότητας σου και όποιες συμβουλές παραγωγικότητας έχεις για τον κόσμο?\nΕυτύχης: Για μένα το κορυφαίο εργαλείο παραγωγικότητας είναι οι χάρτες εγκεφάλου (mind maps). Όλες μου οι σημειώσεις, τα brainstorming, η διαχείρηση ενός project ή ακόμα και το πρόγραμμα της μέρας δημιουργείται με αυτόν τον τρόπο σε ένα οριζόντιο κομμάτι χαρτί. Ξεκινάς στο κέντρο από τη βασική ιδέα την οποία αναπτύσσεις προς όλες τις κατευθύνσεις δημιουργώντας πολλαπλές διακλαδώσεις.\nΜπορείτε να ψάξετε την τεχνική, καθώς και να δείτε τη δική μου συλλογή με χάρτες εγκεφάλου στο mindmaps.gr. Πάντως ανεξάρτητα από το αν κάποιος χρησιμοποιεί αυτή την τεχνική, σημασία έχει πως το πιο αποτελεσματικό εργαλείο παραγωγικότητας είναι απλά το χαρτί και το στυλό.\nΗ συμβουλή μου απλή: Να σκέφτεστε γράφοντας και σχεδιάζοντας. Το μυαλό αδειάζει και παίρνει μπρος! Στο bletsas.gr/tv υπάρχουν κάποια βίντεο της ενότητας mindfood που έχουν να κάνουν με όλα αυτά. Θα χαρώ να μάθω ότι σας φάνηκαν χρήσιμα και να διαβάσω τα σχόλια σας!\nΒούλα: Πολλοί Έλληνες περνούν δύσκολα λόγω της ʽοικονομικήςʼ κρίσης. Κυρίως έχουν χάσει τα κίνητρα για να προχωρήσουν. Τι έχεις να προτείνεις?\nΕυτύχης: Πολύ ισχυρό κίνητρο είναι και το όραμα για ένα καλύτερο αύριο σε παγκόσμιο επίπεδο. Ήρθε η ώρα να αφήσουμε το “εγώ” και να εστιάσουμε στο “εμείς”. Να εστιάσουμε στο πως μπορεί ο καθένας να φανεί χρήσιμος σε αυτό που ζούμε. Να εστιάσουμε στο πως μπορούμε να αξιοποιήσουμε τα ταλέντα μας για να προσφέρουμε κάτι χρήσιμο.\nΔείτε το σαν πρόκληση.\nΗ κρίση ήρθε για να μας δοκιμάσει. Είναι αυτό που λέμε “η ώρα της κρίσης”. Έχουμε μπροστά μας τη μεγαλύτερη πρόκληση των τελευταίων γενεών. Η αλλαγή φοβίζει, αλλά θα πρέπει να νικήσουμε τον φόβο αν θέλουμε να κάνουμε την υπέρβαση και να περάσουμε στην άλλη πλευρά – όπως λέει και το τραγούδι ¨break on through to the other side¨.\nΝα μη φοβάστε. Απλά να είστε προετοιμασμένοι.\nΚαλύτερα να είσαι προετοιμασμένος για κάτι και να μη γίνει τίποτα, παρά να μην είσαι προετοιμασμένος για τίποτα και να γίνει κάτι. Τα πράγματα θα γίνουν καλύτερα… αλλά πρώτα θα γίνουν χειρότερα. Μέσα μας όμως μπορούν να γίνονται όλο και καλύτερα. Πρέπει να δεχθούμε κάποιες αλλαγές και να εκμεταλλευτούμε τη χρυσή ευκαιρία που μας δίνεται για να αφυπνιστούμε.\nΝα φροντίζετε περισσότερο την υγεία σας. Να τρώτε έξυπνα και να γυμνάζεστε. Η γυμναστική βελτιώνει την ψυχολογία και φτιάχνει τη διάθεση.\nΝα μη βλέπετε ειδήσεις. Ακούστε μουσική, διαβάστε κάτι εμπνευστικό, όπως πχ βιογραφίες ανθρώπων που τα έβγαλαν πέρα σε πολύ πιο δύσκολες καταστάσεις.\nΝα ενδυναμώσετε τις σχέσεις σας. Να εστιάσετε στο φως και την αγάπη. Συγχωρέστε αυτούς που σας έκαναν κακό και κοιτάξτε μπροστά.\nΑγαπήστε τον εαυτό σας και όλους τους άλλους, ακόμα και τους εχθρούς σας. Η αγάπη είναι το μόνο αντίδοτο στο φόβο. Η αγάπη είναι η μόνη λύση στην κρίση. Και την αγάπη πρέπει ο καθένας μας να την βρει μέσα του και στη συνέχεια να την προσφέρει απλόχερα στους άλλους.\nΝα θυμάστε… η αγάπη είναι η τροφή της ψυχής. Πιο πολύ πεινάμε για αγάπη.\nΕυτύχη, σε ευχαριστώ πολύ για τη συνέντευξη!\n* *Αναγνώστες του zenhabits, μπορείτε να αποκτήσετε τη βίβλο Θετικής Ενέργειας του Ευτύχη με αυτό το link. Αν κάνετε την αγορά σας μέσα από εδώ, το ξέρετε, ένα μικρό ποσοστό μένει στο zenhabits, και βοηθά να μείνει αυτό το blog ζωντανό! – που σημαίνει ότι έχω έναν ακόμα λόγο να σας ευχαριστώ. 🙂\nΣυνέντευξη με τον Leo Babauta\nΟ σύντομος αλλά αποτελεσματικός οδηγός για να βρεις το πάθος σου\n38 μαθήματα ζωής που έμαθα σε 38 χρόνια\n5 λόγοι να την κάνεις\nΠώς να κρατήσεις ένα χωρίς-άγχος, καθαρό σπίτι\nBy Βούλα Σούφη|Συνεντεύξεις|0 Comments


Τα ζώδια σήμερα Τετάρτη 25 Νοεμβρίου | iRafina\nΗ Σελήνη περνά τη μέρα της στο δικό σου ζώδιο ενθουσιάζοντας τα συναισθήματά σου. Θα νιώσεις το θάρρος και την πρωτοβουλία σου να ενισχύονται. Κατά το πρώτο μισό της ημέρας προσπάθησε να μην αποσπαστείς από τίποτα. Επικεντρώσου στους στόχους σου και απόφυγε το άγχος. Ο ερωτικός σύντροφός σου χρειάζεται το χρόνο και το χώρο του. Εσύ που είσαι μόνη, φρόντισε να μην δείξεις τις αδυναμίες σου στο πρόσωπο που σε ενδιαφέρει.\nΣτο πρώτο μισό της ημέρας μπορεί να νιώσεις διχασμένη ανάμεσα στην παρέα και τα σχόλια κάποιου άλλου ή της έγκρισης σου και της επιθυμίας να ακολουθήσεις το δικό σου τρόπο και να ενεργήσεις ανεξάρτητα. Ωστόσο ο Ερμής και η Αφροδίτη αποτελούν μικρές προκλήσεις με το Χείρωνα και η ανασφάλεια μπορεί να σε κάνει να νιώσεις άβολα στα εργασιακά. Φρόντισε να ανανεώσεις τη σχέση με τον αγαπημένο σου. Εσύ που είσαι μόνη, μια ξαφνική ώθηση να αποκοπείς από το παρελθόν σε κάνει να διακρίνεις μια ενδιαφέρουσα γνωριμία.\nΊσως σήμερα να νιώσεις την ανάγκη να αφιερώσεις χρόνο σε φίλους, τη δουλειά ή τους συναδέλφους σου. Οι ανασφάλειες βέβαια ή η αμφιβολία μπορεί να παίξουν με τις αλληλεπιδράσεις και να υπάρξει ένταση για πρακτικά ζητήματα. Εξέτασε τρόπους για να ελέγξεις τα συναισθήματα για την προσωπική σου ελευθερία. Πρόσθεσε νέα ενδιαφέροντα και δραστηριότητες στη σχέση με τον αγαπημένο σου. Εσύ που είσαι μόνη, μέσα από τη δικτύωση δεν φαντάζεσαι τι μπορεί να προκύψει.\nΝωρίς σήμερα μπορεί να προκύψουν κάποιες αποσυνδέσεις ή παρεξηγήσεις. Ωστόσο δεν λείπουν και οι ευκαιρίες για να ξεπεράσεις αυτά τα μικρά συναισθήματα αναταραχής. Η Σελήνη συναντά τον Άρη στη κορυφή του ηλιακού σου διαγράμματος τροφοδοτώντας την επιθυμία ή την ανάγκη να αναλάβεις δράση ή να επιδιώξεις ένα στόχο. Οι ευθύνες σου στα εργασιακά βρίσκονται σε έντονη εστίαση. Απόφυγε τις αντιπαραθέσεις με τον αγαπημένο σου. Εσύ που είσαι μόνη, έκφρασε το ενδιαφέρον σου στο πρόσωπο που σε ενδιαφέρει.\nΗ ανάγκη για λίγο χώρο και περιθώριο είναι εμφανής στις σχέσεις ιδιαίτερα με την οικογένεια ή οι πιέσεις στην κοινωνική σου ζωή μπορεί να γίνονται πιο έντονες από το συνηθισμένο. Η Σελήνη περνά τη μέρα στον 9ο ηλιακό σου οίκο ενθαρρύνοντας την επιθυμία να τροφοδοτήσεις το πνεύμα σου. Αργότερα σήμερα συναντιέται με τον Άρη και οι ιδέες σου καθώς και οι πεποιθήσεις σου συναρπάζουν. Φρόντισε τον ερωτικό σύντροφό σου και μην θεωρείς τίποτα δεδομένο. Εσύ που είσαι μόνη, θέλεις καινούρια πράγματα στη ζωή σου για αυτό και αποκόβεσαι από το παρελθόν.\nΕνώ υπάρχει ένας διχασμός σήμερα ιδιαίτερα τις πρωινές ώρες μπορεί να αισθάνεσαι ότι γύρω σου υπάρχουν όλο και περισσότερα κίνητρα προκειμένου να λάβεις δράση. Είναι μια καλή στιγμή επίσης για να ασχοληθείς με τα οικονομικά. Η βραδιά με τον ερωτικό σύντροφο σου φαίνεται ενδιαφέρουσα καθώς το πάθος αναζωπυρώνεται. Εσύ που είσαι μόνη, φρόντισε να αποφύγεις τις υπερβολικές αντιδράσεις σου απέναντι στο πρόσωπο που σε ενδιαφέρει.\nΔείτε ακόμα: Τα ζώδια σήμερα Τρίτη 19 Ιανουαρίου\nΣτο πρώτο μισό της ημέρας μπορεί να αντιμετωπίσεις κάποιες αμφιβολίες ή δισταγμούς προσωρινά. Οι παρεξηγήσεις ή η αναποφασιστικότητα μπορεί να επιβραδύνουν τους ρυθμούς σου. Καθώς προχωρά η μέρα είναι πιο εύκολο να εστιάσεις ή να ακολουθήσεις μια άμεση πορεία προς τους στόχους σου. Ο ερωτικός σύντροφός σου κάνει ό,τι μπορεί για να χρωματίσει τη σχέση σας. Εσύ που είσαι μόνη, λαμβάνεις το ενδιαφέρον του ατόμου που σε ενδιαφέρει έστω και με αργούς ρυθμούς.\nΥπάρχει κάποια τάση σήμερα να κολλάς στις λεπτομέρειες ιδιαίτερα στο πρώτο μισό της ημέρας και οι σχέσεις σου χρειάζονται ιδιαίτερο χειρισμό προκειμένου να διατηρηθούν οι ισορροπίες. Η Σελήνη περνά τη μέρα στον τομέα της εργασίας και της υγείας σου και η εστίασή σου είναι στις καθημερινές υποθέσεις σου. Πρόσθεσε λίγο χρώμα στη σχέση με τον αγαπημένο σου. Εσύ που είσαι μόνη, ξέρεις τα θέλω σου και πλέον και το που θα πρέπει να απευθυνθείς.\nΣτο πρώτο μισό της ημέρας τα συναισθηματικά προβλήματα μπορεί να έρχονται στο προσκήνιο και φαίνεται να χρειάζεσαι περισσότερο χρόνο και χώρο από το συνηθισμένο. Οι απαιτήσεις από τους άλλους μπορεί να είναι λίγο υπερβολικές ή να αποσπούν την προσοχή σου. Κάποιος ανταγωνισμός στα εργασιακά μπορεί να είναι κίνητρο. Οι σημερινές διελεύσεις φέρνουν περισσότερες, ισχυρότερες επιθυμίες και πάθη στην επιφάνεια. Φρόντισε να το διαχειριστείς σωστά απέναντι στον ερωτικό σύντροφό σου. Εσύ που είσαι μόνη, η διεκδίκηση του ατόμου που σε ενδιαφέρει χρειάζεται τόλμη.\nΚαθώς η μέρα εξελίσσεται τα κίνητρα και η ενέργεια χτίζονται, ιδίως για δραστηριότητες που σχετίζονται με το σπίτι ή για την επίλυση ενός προσωπικού προβλήματος. Η Σελήνη και ο Άρης ευθυγραμμίζονται στον τομέα της καρδιάς προκαλώντας ένα νέο πνεύμα ή έναν ενθουσιασμό. Μπορεί να υπάρξουν κάποια συναισθήματα δυσαρέσκειας στη σχέση με τον αγαπημένο σου. Εσύ που είσαι μόνη, κολλάς σε μικρές ασήμαντες λεπτομέρειες και απομακρύνεις από κοντά σου το πρόσωπο που σε ενδιαφέρει.\nΗ εκμάθηση ή η εμπειρία νέων πραγμάτων σήμερα δείχνουν να σε ενθουσιάζουν. Στο πρώτο μισό της ημέρας οι αλλαγές στη διάθεση ή στα σχέδια σου μπορεί να αποσπάσουν την προσοχή σου ή να τα διαταράξουν. Μια ανακάλυψη ή μια πληροφορία στα εργασιακά σου δίνει νέα κίνητρα. Φρόντισε να διατηρήσεις τις ισορροπίες στη σχέση με τον αγαπημένο σου. Εσύ που είσαι μόνη, βρες τρόπους και δραστηριότητες που θα σε βγάλουν από τη μονοτονία.\nΟι ενέργειες που επικρατούν στο πρώτο μισό της ημέρας μπορεί να προκαλέσουν κάποια αμφιβολία και μπορεί να διαπιστώσεις ότι οι γύρω σου είναι συναισθηματικά απρόβλεπτοι. Στόχος σου θα πρέπει να είναι να κρατήσεις ανοιχτό το μυαλό σου έτσι ώστε να περιορίσεις τις απογοητεύσεις. Οι διαφωνίες σε σχέση με τα χρήματα ή τις βασικές αξίες και ο σεβασμός μπορεί να σε ενοχλήσουν. Η κυκλοθυμία σου απέναντι στον αγαπημένο σου μπορεί να δημιουργήσει προβλήματα. Εσύ που είσαι μόνη, με την κατάλληλη στρατηγική μπορείς να κατακτήσεις το πρόσωπο που σε ενδιαφέρει.\nΒατόπουλος: Θα παραμείνουν σε υψηλούς αριθμούς για καιρό οι διασωληνωμένοι και οι νεκροί